
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1250 

31 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Οργανισμού Εσωτερικής Υπηρεσίας 
του Δήμου Καματερού. 1 

Αναγνώριση ως ειδικώς φιλανθρωπικού του με επω¬ 
νυμία «Ορθόδοξος φιλανθρωπική, πολιτιστική και 
Ιεραποστολική Ένωσις "Η ΑΓΙΑ ΦΙΛΟΘΕΗ"», Φιλαν¬ 
θρωπικού Σωματείου, που εδρεύει στο Αγρίνιο 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 943 4 (1) 

Τροποποίηση Οργανισμού Εσωτερικής Υπηρεσίας του 
Δήμου Καματερού. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντες υπόψη: 

1. Τις διατάξεις των άρθρων 4, 5 και 12 του Ν. 1188/81 
«περί κυρώσεως του κώδικος περί καταστάσεως προσω¬ 
πικού Οργανισμών Τοπικής Αυτοδιοίκησης», όπως τρο¬ 
ποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Την 168/97 απόφαση του Δημοτικού Συμβουλίου Κα¬ 
ματερού, όπου ψηφίζεται η τροποποίηση του Οργα¬ 
νισμού Εσωτερικής Υπηρεσίας. 

3. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 5/7/30.9.97 πρακτικό του, 
αποφασίζουμε: 

Εγκρίνουμε την 168/97 απόφαση του Δημοτικού Συμ¬ 
βουλίου του Δήμου Καματερού, περί τροποποιήσεως του 
Οργανισμού Εσωτερικής Υπηρεσίας αυτού ως εξής: 

ΔΙΑΡΘΡΩΣΗ ΥΠΗΡΕΣΙΩΝ 
Αρθρο Ιο 

Τις Υπηρεσίες του Δήμου συγκροτούν: 

1. - Το Γραφείο Δημάρχου. 

2. - Η Διεύθυνση Διοικητικών και Οικονομικών Υπη¬ 
ρεσιών. 

3. - Η Διεύθυνση Τεχνικών Υπηρεσιών. 


“Αρθρο 2ο 

Το Γραφείο Δημάρχου και οι Δ/νσεις διαρθρώνονται 
στα ακόλουθα τμήματα και Γ ραφεία. 

1. -ΓΡΑΦΕΙΟ ΔΗΜΑΡΧΟΥ. 

— Γραμματεία Δημάρχου-Γραφείο Δημοσίων 
Σχέσεων-Πληροφοριών και Ενημέρωσης. 

— Γραφεία Αντιδημάρχων. 

— Γραφείο Ειδικών Συμβούλων-Ειδικών Συνεργατών 
και Επιστημονικών Συνεργατών. 

— Γ ραφείο Νομικής Υπηρεσίας. 

2. - ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ Υ¬ 
ΠΗΡΕΣΙΩΝ. 

— Γ ραφείο Προϊσταμένου Διεύθυνσης. 

Η Διεύθυνση συγκροτείται από: 

α) Το Τμήμα Διοικητικών Υπηρεσιών. 

— Γραφείο διοικητικού. 

— Γ ραφείο Προσωπικού. 

— Γραφείο Δημοτικού Συμβουλίου-Δημαρχιακής 
Επιτροπής 

— Γ ραφείο Δημοτολογίου-Ιθαγένειας. 

— Γ ραφείο Εκλογικών θεμάτων. 

— Γ ραφείο Μητρώου Αρρένων-Στρατολογίας. 

— Γραφείο Κοινωνικής Υπηρεσίας. 

— Γ ραφείο Υγείας και Πρόνοιας 

— Γ ραφείο Παιδείας. 

— Γ ραφείο Αθλητισμού και Πολιτισμού. 

— Γραφείο Ληξιάρχου. 

— Γραφείο Ειδικής Υπηρεσίας (Δημοτική Αστυνομία), 
β) Το Τμήμα Οικονομικών Υπηρεσιών. 

— Γ ραφείο Οικονομικής και Λογιστικής Διαχείρισης. 

— Γραφείο Εσόδων (Φορολογ. υποθέσεων-Δημοτ. 
Περιουσίας) 

— Γ ραφείο Προμηθειών και διαχείρισης υλικού. 

— Ειδική Ταμειακή Υπηρεσία (γραφείο εισπράξεων- 
γραφείο πληρωμών. 

3. - ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ. 

— Γ ραφείο Προϊσταμένου Δ/νσης Τ.Υ. 

Η Διεύθυνση συγκροτείται από: 

α) Το Τμήμα Μελετών-Κατασκευών και Αυτεπιστασίας- 
Πολεοδομίας-Σχεδίου πόλης- Κτηματολογίου-Μηχα- 
νοργάνωσης. 

— Γ ραφείο οδοποίίας-αποχέτευσης-διαφόρων έργων. 

— Γ ραφείο μελετών. 

— Γ ραφείο Πολεοδομίας. 

— Γ ραφείο σχεδίου πόλης-κτηματολογίου. 

— Γ ραφείο Μηχανοργάνωσης-Πληροφορικής. 
β) Το Τμήμα Καθαριότητος και Ηλεκτρολογικού 

— Γ ραφείο καθαριότητος. 

— Γ ραφείο κίνησης. 

— Γ ραφείο ηλεκτρολογικό. 

— Γ ραφείο λοιπών συνεργείων, 
γ) Το Τμήμα Πρασίνου. 

— Γ ραφείο κήπων-δενδροοτοιχιών και παιδικών 
χαρών. 

— Γ ραφείο προστασίας περιβάλλοντος. 

Διευκρινίζεται ότι τα γραφεία που συμπεριλαμβάνονται 
στη διάρθρωση των Υπηρεσιών, δεν αποτελούν αυτοτε¬ 
λή γραφεία, αλλά λειτουργικά γραφεία των Υπηρεσιών 
του Δήμου. 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 3ο 

Η οργανική σύνθεση, η διαβάθμιση κατά κατηγορίες, 
κλάδους και βαθμούς, έχει ως εξής: 

Α.-ΔΙΟΙΚΗΤΙΚΟ ΠΡΟΣΩΠΙΚΟ 

1. - Κλάδος ΠΕΙ Διοικητικών οκτώ (8) θέσεις με διαβάθ- 
μιση Δ-Α. 

2. - Κλάδος ΤΕ2 Κοινωνικών Λειτουργών (1) θέση με δια- 
βάθμιση Δ-Α. 

3. - Κλάδος ΤΕ17 Διοικ/κών Λογ/κών δύο (2) θέσεις με 
διαβάθμισηΔ-Α. 

4. - Κλάδος ΔΕΙ Διοικητικών ένδεκα (11) θέσεις με δια- 
βάθμιση Δ-Α. 

5. - Κλάδος ΔΕ2 Εποπτών καθαριότητος δύο (2) θέσεις 
με διαβάθμισηΔ-Α. 

6. - Κλάδος ΔΕ3 Τηλεφωνητών μία (1) θέση μεδιαβάθμι- 
ση Δ-Α. 

7. - Κλάδος ΔΕ14 Ελεγκτών Εσόδων-Εξόδων δύο (2) θέ¬ 
σεις με διαβάθμιση Δ-Α. 

8. - Κλάδος ΔΕΙ 5 Εισπρακτόρων μία (1) θέση με διαβάθ- 
μιση Δ-Α. 

9. - Κλάδος ΔΕ23 Ειδικού προσωπικού (Δημοτ.Αστ.) 
τρεις (3) θέσεις με διαβάθμιση Δ-Α. 

10. - Κλάδος ΔΕ38 Χειριστών Η/Υ μία (1) θέση με δια- 
βάθμιση Δ-Α. 

11. - Κλάδος ΥΕ1 Κλητήρων-θυρωρών-γενικών καθηκό¬ 
ντων δύο (2) θέσεις με διαβάθμιση Ε-Β. 

Β - ΤΕΧΝΙΚΟ ΠΡΟΣΩΠΙΚΟ 

1. - Κλάδος ΠΕ3 Πολιτικών Μηχανικών δύο (2) θέσεις με 
διαβάθμισηΔ-Α. 

2. - Κλάδος ΠΕ4 Αρχιτεκτόνων δύο (2) θέσεις με διαβάθ- 
μιση Δ-Α. 

3. - Κλάδος ΠΕ5 Μηχανολόγων Μηχανικών μία (1) θέση 
με διαβάθμισηΔ-Α. 

4. - Κλάδος ΠΕ6 Τοπογράφων Μηχανικών δύο (2) θέσεις 
με διαβάθμισηΔ-Α. 

5. - Κλάδος ΠΕ11 Πληροφορικής μία (1) θέση με δια- 
βάθμιση Δ-Α. 

6. - Κλάδος ΤΕ3 Τεχνολόγων Πολ.Μηχανικών τρεις (3)) 
θέσεις με διαβάθμιση Δ-Α. 

7. - Κλάδος ΤΕ5 Τεχνολόγων Τοπογρ.Μηχανικών μία (1) 
με διαβάθμιση Δ-Α. 

8. - Κλάδος ΤΕ19 Πληροφορικής μία (1) θέση μεδιαβάθ- 
μιση Δ-Α. 

9. - Κλάδος ΔΕ5 Εργοδηγών δύο (2) θέσεις με διαβάθμι- 
σηΔ-Α. 

10. - Κλάδος ΔΕ6 Σχεδιαστών μία (1) θέση με διαβάθμι- 
ση Δ-Α. 

11. - Κλάδος ΔΕ24 Ηλεκτρολόγων (2) θέσεις με διαβάθ- 
μιση Δ-Α. 


12. - Κλάδος ΔΕ28 Χειριστών μηχ/μάτων έργων (2) θέ¬ 
σεις με διαβ/ση Δ-Α. 

13. - Κλάδος ΔΕ29 Οδηγών αυτοκινήτων επτά (7) θέσεις 
με διαβάθμισηΔ-Α. 

Στις επτά (7) θέσεις έχει συμπεριληφθεί και μία (1) θέση 
ιδιωτικού δικαίου, η οποία έχει κενωθεί, λόγω συνταξιο- 
δότησης του υπαλλήλου και μετατράπηκε, σύμφωνα με 
τις διατάξεις του άρθρου 63 του Νόμου Ν.2218/94 μετά 
τράπηκε σε θέση τακτικού υπαλλήλου με σχέση δημοσί¬ 
ου δικαίου και στον αντίστοιχο κλάδο. 

14. - Κλάδος ΔΕ30 Τεχνιτών γενικά,τέσσερες(4) θεσεις 
με διαβάθμισηΔ-Α. 

15. - Κλάδος ΥΕ3 Επιστατών καθαριότητος μία (1) θέση 
μεδιαβάθμισηΕ-Β. 

16. - Κλάδος ΥΕ16 Καθαριστριών μία (1) θέση με δια- 
βάθμιση Ε-Β. 

17. - Κλάδος ΥΕ16 Εργατών καθαριότητος δέκα έξ (16) 
θέσεις με διαβάθμιση Ε-Β. 

Γ.- ΓΕΩΠΟΝΙΚΟ ΠΡΟΣΩΠΙΚΟ 

1. - Κλάδος ΠΕ9 Γεωπόνων μία (1) θέση με διαβάθμιση 
Δ-Α. 

2. - Κλάδος ΤΕ13 Τεχνολογίας Γεωπονίας μία (1) θέση 
μεδιαβάθμισηΔ-Α. 

3. - Κλάδος ΔΕ35 Δενδροκηπουρών- δενδροκόμων- κη- 
πουρών-ανθοκόμωνδύο (2) θέσεις με διαβάθμιση Δ- Α. 

4. - Κλάδος ΥΕ16 Εργατών κήπων και δενδροστοιχιών 
πέντε (5) θέσεις με διαβάθμιση Ε- Β. 

Δ.-ΥΓΕΙΟΝΟΜΙΚΟ ΠΡΟΣΩΠΙΚΟ 

1. -Κλάδος ΤΕ6 Επισκεπτριών αδελφών μία (1) θέση με 
διαβάθμισηΔ-Α. 

2. - Κλάδος ΤΕ11 Εποπτών δημόσιας υγείας μία (1) θέση 
με διαβ/ση Δ- Α. 

Ε.- ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

1. - Μία (1) θέση Δικηγόρου (άρθρ.245,248 του 
Ν.1188/81 καιάρθρ.26παρ. 4του Ν.1832/90) 

2. - Μία (1) θέση Ειδικού Συμβούλου-Ειδικού συνεργάτη 
Επιστημονικού Συνεργάτου (άρθρ.57 παρ.10 

Ν.2218/94) 

ΣΤ.- ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΚΑΤΕ- 
ΧΟΜΕΝΕΣ ΑΠΟ ΜΟΝΙΜΟ 
ΤΑΚΤΙΚΟ ΠΡΟΣΩΠΙΚΟ (Άρθρο 5 Ν. 1874/90) 

1. - Κλάδος ΤΕ3 Τεχνολ. Π ολιτ. Μηχανικών μία (1) θέση με 
διαβάθμισηΔ-Α 

2. - Κλάδος ΤΕ17 Διοικητ.Λογιστικών μία (1) θέση με δια- 
βάθμιση Δ-Α. 

3. -Κλάδος ΔΕ24 Ηλεκτρολόγων μία (1) θέση με διαβάθ- 
μιση Δ-Α. 

4. - Κλάδος ΔΕ29 Οδηγών αυτ/των δύο (1) θέση με δια- 
βάθμιση Δ-Α. 

5. - Κλάδος ΔΕ30 Τεχνιτών (ηλεκτρ/της) μία (1) θέση με 
διαβάθμισηΔ-Α. 

6. - Κλάδος ΥΕ16 εργατών καθ/τος τέσσερες (4) θέσεις 
με διαβάθμιση Ε-Β. 

Οι ανωτέρω προσωποπαγείς θέσεις καταργούνται με 
την, καθοιονδήποτε τρόπο, αποχώρηση των υπαλλήλων. 

Ζ. ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΚΑΤΕΧΟ- 
ΜΕΝΕΣ ΑΠΟ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ (Άρθρο 9 
Ν.2503/97) 

1. Κλάδος ΔΕ 15 Εισπρακτόρων μία (1) θέση με διαβάθ- 
μιση Δ-Α 

Η ανωτέρω θέση καταργείται με την καθοιονδήποτε 
τρόπο αποχώρηση του υπαλλήλου. 

Η.- ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΚΑΤΕΧΟ- 

ΜΕΝΕΣ ΑΠΟ ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ.(Άρθρο 58,παρ.9του Ν.2218/94). 

Μία (1) θέση ειδικότητας επιστήμης υπολογιστών (προ- 
γρ/στρια) ΠΕ11 η οποία καταργείται με την, καθοιονδή- 
ποτε τρόπο, αποχώρηση του υπαλλήλου. 

Θ.- ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΚΑΤΕΧΟ- 
ΜΕΝΕΣ ΑΠΟ ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ. (Άρθρο 10παρ.8του Ν.2266/94). 

1. - Μία (1) θέση Αρχιτέκτονα, ΠΕ. 

2. - Μία (1) θέση Χειρίστριας Η/Υ, ΤΕ. 

3. - Μία (1) θέση Τηλεφωνήτριας, ΔΕ. 

4. - Μία (1) θέση Καθαρίστριας, ΥΕ. 

Οι ανωτέρω θέσεις καταργούνται με την,καθοιονδήπο- 
τε τρόπο αποχώρηση των υπαλλήλων. 

I.- ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ (Άρθρο 5 Ν. 1874/90). 

1. - Μία (1) θέση Τοπογράφων Μηχανικών η οποία κα- 
ταργείται με την καθοιονδήποτε τρόπο αποχώρηση του υ¬ 
παλλήλου. 

2. - Μία (1) θέση οδηγών αυτ/των. 

3. - Δύο (2) θέσεις εργατών καθαριότητος. 

4. - Δύο (2) θέσεις εργατών κήπων και δενδροστοιχιών, 
οι οποίες κενούμενες με οιονδήποτε τρόπο, μετατρέπο- 
νται σε θέσεις κλάδου ΔΕ29 οδηγών με διαβάθμιση Δ- Α, 
κλάδου ΥΕ 16 εργατών καθαριότητος με διαβάθμιση Ε- Β 
και κλάδου ΥΕ16 εργατών κήπων και δενδροστοιχιών με 
διαβάθμιση Ε- Β, αντίστοιχα. 

Κ.- ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ ΜΕΡΙΚΗΣ ΑΠΑΣΧΟΛΗΣΗΣ. 

Μία (1) θέση καθαρίστριας (ωρομίσθια). 

Λ.- ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΟΡΙ¬ 
ΣΜΕΝΟΥ ΧΡΟΝΟΥ ΓΙΑ ΤΗΝ ΑΝΤΙΜΕΤΩΠΙΣΗ ΕΠΟΧΙΑ- 
ΚΩΝ-ΠΕΡΙΟΔΙΚΩΝ ΚΑΙ ΠΡΟΣΚΑΙΡΩΝ ΑΝΑΓΚΩΝ (άρθρο 
21 παρ. 2-17 Ν.2190/94 και άρθρο 18 παρ.12 του 
Ν.2503/97) 

1. - Μία (1) θέση κλάδου ΠΕΙ Διοικητικού. 

2. - Δύο (2) θέσεις κλάδου ΔΕΙ Διοικητικού. 

3. - Μία (1) θέση κλάδου ΔΕ3 Τηλεφωνητών. 

4. - Μία (1) θέση κλάδου ΥΕ1 Κλητήρων-Θυρωρών. 

5. - Δύο (2) θέσεις κλάδου ΔΕ29 Οδηγών 

6. - Μία (1) θέση κλάδου ΤΕ5 Τεχνολ.Τοπογράφων 
Μηχανικών. 

7. - Εξ (6) θέσεις κλάδου ΥΕ 16 εργατών καθαριότητος. 

8. -Δύο (2) θέσεις κλάδου ΥΕ 16 εργατών κήπων και δεν- 
δροστοιχιών. 

9. - Δύο (2) θέσεις κλάδου ΥΕ16 καθαριστριών. 
ΑΡΜΟΔΙΟΤΗΤΕΣ ΟΡΓΑΝΩΝ-ΥΠΗΡΕΣΙΩΝ 

Άρθρο 4ο 

ΓΡΑΦΕΙΟ ΔΗΜΑΡΧΟΥ 

— Γραμματεία Δημάρχου-Γραφείο Δημοσίων σχέσεων 
Πληροφοριών και Ενημέρωσης. 

Διεξάγει κάθε υπηρεσία που αναθέτει ο Δήμαρχος στο 
γραφείο αυτό και η οποία δεν ανήκει στην αρμοδιότητα 
άλλων υπηρεσιών του Δήμου. 

Διεξάγει την προσωπική αλληλογραφία του Δημάρχου 
και τηρεί αρχείο αυτής και διεκπεραιώνει κάθε υπόθεση 
που ανατίθεται απευθείας από τον Δήμαρχο. 

Προγραμματίζει τις ημέρες και τις ώρες που ο 
Δήμαρχος μπορεί να δέχεται διάφορες επιτροπές,συλλό¬ 
γους και πολίτες. 

Τηρεί ημερολόγιο των προσωπικών επαφών του 
Δημάρχου εντός και εκτός του Δήμου. 


Προγραμματίζει εκδηλώσεις επικοινωνίας του 
Δημάρχου με τους κατοίκους του Δήμου για τη διαπίστω¬ 
ση των αναγκών τους και την καταγραφή από κοντά των 
προβλημάτων τους. 

Διακινεί τα διάφορα έγγραφα και τους υπηρεσιακούς 
φακέλλους ανάμεσα στα γραφεία και τον Δήμαρχο για υ¬ 
πογραφή. 

Ενημερώνει το τηρούμενο βιβλίο διατελεσάντων 
Δημάρχων & Δημ.Σ/λων. 

Ενημερώνειτον Δήμαρχο για τις παραστάσεις και τις υ¬ 
πηρεσιακές επισκέψεις που έχει προγραμματίσει να 
πραγματοποιήσει. 

Επιμελείται και διεκπεραιώνει κάθε σχετική εργασία για 
την οργάνωση τελετών,δεξιώσεων,γευμάτων,εορτών.υ 
ποδοχής και ξενάγησης διαφόρων προσωπικοτήτων. 
Συντονίζει τις ενέργειες αυτές με άλλους φορείς μαζικής 
δημόσιας διοίκησης, αν αυτό είναι ενδεδειγμένο και φο¬ 
ρείς μαζικής εκπροσώπησης ομάδων πολιτών. Η αρμοδιό¬ 
τητα αυτή μεταφέρεται αναλόγως,αν οι ως άνω εκδηλώ¬ 
σεις οργανώνονται από τα Νομικά Πρόσωπα του Δήμου, 
ή εμπίπτουν στις δραστηριότητες των ειδικών προγραμ¬ 
μάτων. 

Μεριμνά για την έγκαιρη εκτύπωση και αποστολή των 
προσκλήσεων στα πρόσωπα που καλούνται στις διοργα- 
νούμενες από τον Δήμο εκδηλώσεις. 

Τηρεί ειδικό φάκελλο για κάθε Σωματείο, Σύλλογο η 
Οργάνωση, στον οποίο φυλάσσονται αντίγραφο της ι¬ 
δρυτικής τους απόφασης και όλα τα στοιχεία που ανα¬ 
γράφονται στην εκλογή των μελών και του Προεδρείου 
του Διοικητικού τους Συμβουλίου. 

Επιμελείται τη σύνταξη και έκδοση ενημερωτικών έντυ¬ 
πων, οργανώνει συνεντεύξεις Τ ύπου και ενεργεί για την α¬ 
νακοίνωση ειδήσεων και πληροφοριών που ενδιαφέρουν 
το Δήμο με όλα τα μέσα ενημέρωσης συνεργαζόμενο 
προς τούτο με τον Δήμαρχο. 

Παρακολουθεί τον ημερήσιο και περιοδικό, Αθηναϊκό 
και τοπικό Τύπο και επιμελείται, εφόσον υπάρχει αναγκη. 
τη δημοσίευση αναλογών απαντήσεων, συνεργαζόμενο 
προς τούτο με τις αρμόδιες Υπη ρεσίες του Δή μο υ και το ν 
Δήμαρχο. 

Ταξινομεί και αρχειοθετεί στο ειδικό τηρούμενο βιβλίο 
δημοσιεύματα κάθε μορφής που αφορούν την Τοπική 
Αυτοδιοίκηση γενικά αλλά και τον Δήμο ειδικά και ενημε¬ 
ρώνει πάνω σ’ αυτά τον Δήμαρχο και τις αρμόδιες 
Υπηρεσίες του Δή μου. 

ΓΡΑΦΕΙΟ ΕΙΔΙΚΩΝ ΣΥΜΒΟΥΛΩΝ-ΕΙΔΙΚΩΝ ΣΥΝΕΡΓΑ- 
ΤΩΝ-ΕΠΙΣΤΗΜΟΝΙΚΩΝ ΣΥΝΕΡΓΑΤΩΝ. 

Ασκούν καθήκοντα επιτελικά και δεν έχουν ααποφασι- 
στικές αρμοδιότητες οποιοσδήποτε μορφής. 

Παρέχουν συμβουλές και διατυπώνουν εξειδικευμένες 
γνώμες γραπτά ή προφορικά για το συγκεκριμένο τομέα 
δραστηριοτήτωντου Δήμου, που έχουν οριστεί να εξυπη¬ 
ρετήσουν. 

Το συμβουλευτικό τους έργο απευθύνεται προς τον 
Δήμαρχο, το Δημοτικό Συμβούλιο και την 
Δημαρχ. Επιτροπή, ανάλογα με με τις αρμοδιότητέςτους. 

Ειδικά οι Επιστημονικοί Συνεργάτες,παρέχουν υπηρε¬ 
σίες μέσα στον κύκλο των γνώσεών τους σε εξειδικευμέ- 
να επιστημονικά και τεχνικά θέματα που μπορούν να ανα- 
φέρονται στην διενέργεια ερευνών, εκπόνηση μελετών, 
σύνταξη εκθέσεων, υποβολή προτάσεων ή εισηγήσεων, ε¬ 
πεξεργασία και παρουσίαση στοιχείων απαραιτήτων για 
την πραγμάτωση των σκοπών του Δήμου, η παροχή επι- 

στημονικής ή τεχνολογικής βοήθειας σε ειδικά θέματα 
που απασχολούν τις οργανωτικές μονάδες του Δήμου,η 
συστηματική παρακολούθηση της επιστήμης και τεχνο¬ 
λογίας στον τομέα της δραστηριότητάς τους, η τήρηση 
αρχείου Ελληνικών και Ξένων βιβλιογραφικών δεδομένων 
και η διενέργεια κάθε άλλης εργασίας που τους ανατίθε¬ 
ται από τον Δήμαρχο. 

Οι ειδικοί συνεργάτες,οι ειδικοί σύμβουλοι και οι επι¬ 
στημονικοί συνεργάτες αναφέρονται απ' ευθείας στον 
Δήμαρχο. 

ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Εργο του γραφείου της Νομικής Υπηρεσίας είναι η πα¬ 
ροχή νομικών συμβουλών και η σύνταξη γνωμοδοτήσεων, 
μετά από ερωτήματα που υποβάλλονται από τον 
Δήμαρχο, η επιμέλεια και διεξαγωγή από Νομικής πλευ¬ 
ράς εξωδίκων υποθέσεων, η τελική επεξεργασία των σχε¬ 
δίων συμβάσεων και κανονιστικών πράξεων των 
Υπηρεσιών του Δήμου και η παράσταση στα δικαστήρια 
και στις αρχές για τον Δήμο καιτα λοιπά Δημοτικά Νομικά 
Πρόσωπα και Ιδρύματα. 

Τηρείτο αρχείο για τις δικαστικές υποθέσεις του Δήμου 
και τις σχετικές αποφάσεις των Δικαστηρίων. 

Παραλαμβάνει όλα τα εξώδικα και δικαστικά έγγραφα 
που κοινοποιούνται στον Δήμο και τηρεί αρχείο αυτών. 

Εισηγείται στην Δημαρχιακή Επιτροπή για την άσκηση ή 
μη όλων των ενδίκων βοηθημάτων και μέσων κατά των α¬ 
ποφάσεων των διοικητικών και πολιτικών δικαστηρίων 
που αφορούν τον Δήμο. 

Παρίσταται στις συνεδριάσεις του Δημοτικού 
Συμβουλίου και της Δημαρχιακής Επιτροπής όταν αυτό 
ζητηθεί. 

Επεξεργάζεται και καταρτίζει τα σχέδια συμβάσεων, 
συμβολαίων, διακηρύξεων ή όρων δημοπρασιών,που σε 
σχέδια του διαβιβάζονται από τις αρμόδιες υπηρεσίες 
του Δήμου και ελέγχει τους τίτλους ιδιοκτησιών των αγο- 
ραζομένων, μισθουμένωνή μεταβιβαζόμενων περιουσια¬ 
κών στοιχείων του Δήμου. 

Είναι υπεύθυνο σε ό,τι αφορά την προστασία της ακίνη¬ 
της Δημοτικής περιουσίας, από νομική άποψη. 

Μελετά,ερευνά και εδραιώνει νομικά κάθε υπόθεση που 
είναι συνδεδεμένη μετά συμφέροντα του Δήμου. 

Εκτός των παραπάνω αρμοδιοτήτων επιλαμβάνεται και 
των εξής υποθέσεων: 

α.-Επί απαλλοτριώσεων γενικώς επιλαμβάνεται των δι¬ 
καστικών και εξώδικων υποθέσεων που έχουν σχέση με 
την εφαρμογή της νομοθεσίας επ’ αυτών και έχουν ανά¬ 
γκη νομικής υποστηρίξεως προς το συμφέροντου Δήμου 
(κήρυξη απαλλοτριώσεων.καθορισμός προσωρινής ή ο¬ 
ριστικής τιμής μονάδας, αναγνώριση δικαιούχων συντέ¬ 
λεση απαλλοτριώσεως, γνωμοδοτήσεις κ.λπ.) 

β.-Επί των μισθώσεων επιλαμβάνεται υποθέσεων που έ¬ 
χουν σχέση με την περιουσία του Δήμου και απαιτούν δι¬ 
καστικές και εξώδικες ενέργειες για την διασφάλιση, 
προστασία, επαύξηση κλπ., όπως αναπροσαρμογές μι¬ 
σθώσεων, εξώσεις, εκτέλεση αποφάσεων αυτών, διεκδι- 
κητικές αγωγές, ασφαλιστικά μέτρα νομής, αναγνωριστι¬ 
κές αγωγές, συμβάσεις καταστημάτων ή κατοικιών, κα¬ 
ταγγελίες συμβάσεων κλπ. καθώς και σχετικών 
γνωμοδοτήσεων. 

γ.-Επί φορολογικών υποθέσεων επιλαμβάνεται διαφο¬ 
ρών που προκύπτουν από την εφαρμογή της κείμενης νο¬ 
μοθεσίας, περί προσόδων Δήμων και Κοινοτήτων, καθώς 
και υποθέσεων που ανακύπτουν από την εφαρμογή της 


περί εισπράξεως των ως άνω εσόδων νομοθεσίας και πο- 
ρέχει σχετικές γνωμοδοτήσεις 
δ.-Για νομιμοποιήσεις συμβάσεων κλπ.επιλαμβάνεται 
υποθέσεωνπου αφορούντον έλεγχο αυτών των συμβαλ- 
λομένων με τον Δήμο στις καταρτιζόμενες εκάστοτε συμ¬ 
βάσεις προμήθειας,καθώς και την επίλυση των διάφορων 
που αναφέρονται από την μη τήρηση των όρων των συ μ 
βάσεων και διαγωνισμών, καθώς και των σχετικών γ ναη ιο 
δοτήσεων. 

ε.-Επί εργατικών διαφορών επιλαμβάνεται υποθέσεων 
που ανακύπτουν από την εφαρμογή της κείμενης νομοθε - 
σίας, στα πολιτικά ή διοικητικά δικαστήρια και παρέχει 
σχετικές γνωμοδοτήσεις. 

Το γραφείο της Νομικής Υπηρεσίας αναφέρεται απ' ει ι 
θείας στον Δήμαρχο και σε περίπτωση απουσίας του απο 
τον νόμιμο αναπληρωτή του. Η Γραμματειακή υποστήρι 
ξη του γραφείου θα ενεργείται από διοικητικό υπάλληλο. 
ΓΡΑΦΕΙΟ ΑΝΤΙΔΗΜΑΡΧΩΝ 

Οι αρμοδιότητες των Αντιδημάρχων ρυθμίζονται εκα- 
στοτε με αποφάσεις του Δημάρχου κατ' εφαρμογή του ί- 
σχύοντος Κώδικος Δήμων και Κοινοτήτων. 

Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΓΡΑΦΕΙΟ ΔΙΕΥΘΥΝΤΟΥ. 

Ο Διευθυντής είναι ο διοικητικός και οικονομικός συμ- 
βουλοςτης διοίκησηςτου Δήμου και συνεργάζεται απ' ευ¬ 
θείας με τον Δήμαρχο,τ ον Δ/ντή της Τ.Υ.και τους προϊ¬ 
σταμένους όλων των τμημάτων του Δήμου, όταν είναι α¬ 
ναγκαίο. 

Ασκεί την διεύθυνση (εντολή- έλεγχο- εποπτεία- συντο- 
νισμό-εφαρμογή) όλων των Υπηρεσιών του Δή¬ 
μου.Παρακολουθεί την άσκηση των αρμοδιοτήτων και 
των καθηκόντωντους, σε όλες τις βαθμίδες αυτών,καθώς 
αυτά ορίζονται σύμφωνα με τις γενικές διατάξεις του Νο¬ 
μού και τα όσα με λεπτομέρειες ορίζονται από τον παρό¬ 
ντα Οργανισμό και τις οικείες κανονιστικές αποφάσεις 
του Δημάρχου. 

Συντονίζει τις ενέργειες των τμημάτων και των υπηρε¬ 
σιών γενικά του Δήμου και επιμελείται για την εφαρμογή 
των νόμων, διαταγμάτων, αποφάσεων, εγκυκλίων, κανο¬ 
νισμών κλπ. 

Μελετά τα γενικότερα θέματα του Δήμου και δίνει τις 
κατευθυντήριες γραμμές στους προϊσταμένους των τμη¬ 
μάτων και των γραφείων. 

Ασκεί τις από τον Νόμο ή τις με εξουσιοδότηση ανατι¬ 
θέμενες σ’ αυτόν λοιπές αρμοδιότητες. 

Θεωρεί όλα τα έγγραφα που συντάσσονται από τις διά¬ 
φορες υπηρεσίες της Διεύθυνσης με μονογραφή πριν τα 
υπογράψει ο Δήμαρχος. 

Επιμελείται την υλοποίηση των παρεχομένων νέων αρ¬ 
μοδιοτήτων στον Δήμο παρέχοντας, σεπρώτο στάδιο, ου¬ 
σιαστική βοήθεια και συμπαράσταση στις υπηρεσίες του 
Δήμου στις οποίες και ανατίθενται. 

Κάτω από την παρούσα σύνθεση των υπη ρεσιών και του 
προσωπικού του Δήμου, ως καιτις ισχύουσες οικείες δια¬ 
τάξεις,καταρτίζει σε δεύτερο βαθμό, τις εκθέσεις υπηρε¬ 
σιακής ικανότητας του προσωπικού, που ανήκει στην 
Διεύθυνσή του. 

Παραλαμβάνει,αποσφραγίζει καιθεωρείτηντακτικη και 
εμπιστευτική αλληλογραφία που απευθύνεται στον Δήμο. 

Ασκεί κάθε άλλη αρμοδιότητα που πηγάζει από την γε¬ 
νικότερη αποστολή του, είτε αυτή δημιουργείται αυτοδι¬ 
καίως, κατάτην άσκηση των καθηκόντωντης Διεύθυνσην 
είτε του ανατίθεται από τον Δήμαρχο και το Δημοτικό 
Συμβούλιο. 

ΤΜΗΜΑΤΑ 

Ο Προϊστάμενοςτου κάθε Τμήματος έχειτην ευθύνη για 
τη νόμιμη, σωστή και αποδοτική λειτουργία των γραφείων 
που το συγκροτούν και με τις αρμοδιότητες που ορίζονται 
για το καθένα απ’αυτά. 

Ειδικότερα: 

Εισηγείται ιεραρχικά τα θέματα της αρμοδιότητάς του. 

Εχει την ευθύνη για τον έλεγχο και την θεώρηση όλων 
των εγγράφων των γραφείων της δικαιοδοσίας του. 

Εχει την φροντίδα και την ευθύνη για την νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για τον σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του για την θεμελίωση των συναφών προς τις 
αρμοδιότητες αυτών ενεργειών της διοίκησης του 
Δήμου ,σε σωστή και νόμιμη βάση .εξυπηρετούσα κατά κύ¬ 
ριο λόγο τα συμφέροντα του Δήμου και των δημοτών. 

Συγκεντρώνει,παρακολουθεί και κοινοποιεί στις υπηρε¬ 
σίες του Δήμου, τους Νόμους, τα διατάγματα, αποφά¬ 
σεις, εγκυκλίους κλπ.των διαφόρων αρχών και υπηρεσιών 
και φροντίζει για την υλοποίησή τους. 

Εισηγείται στο Δημοτικό Συμβούλιο όλα τα θέματα που 
αφορούν το τμήμα του. 

Μεριμνά και εποπτεύει την γρήγορη και σωστή εξυπη¬ 
ρέτηση των πολιτών, ή εκείνων που με κάποια υπεύθυνη ι¬ 
διότητα συναλλάσσονται με τον Δή μο για λογαριασμό της 
Υπηρεσίας που εκπροσωπούν και επιλαμβάνεται δυσεπί¬ 
λυτων θεμάτων, παίρνοντας πρωτοβουλία για την νόμιμη 
λύση τους. 

Εισηγείται για την λήψη μέτρων,για την εύρυθμη και ο¬ 
μαλή λειτουργία του τμήματός του. Παραλαμβάνει την 
αλληλογραφία του τμήματός του και εν συνεχεία διανέμει 
στα ανάλογα γραφεία για ενέργεια. 

Καταρτίζει σε πρώτο βαθμό τις εκθέσεις υπηρεσιακής ι¬ 
κανότητας του προσωπικού που υπάγεται διοικητικά στο 
τμήματου. 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

ΓΡΑΦΕΙΟ ΔΙΟΙΚΗΤΙΚΟΥ (ΠΡΩΤΟΚΟΛΛΟ-ΑΡΧΕΙΟ-ΚΛΗ- 
ΤΗΡΕΣ) 

α) Ως προς το Πρωτόκολλο, τη διεκπεραίωση και το 
Αρχείο: 

Χαρακτηρίζει μετά στοιχείατων φακέλλωντου αρχείου, 
πρωτοκολλεί, διεκπεραιώνει και αρχειοθετεί την αλληλο¬ 
γραφία που του παραδίνεται από τον Διευθυντή των 
Υπηρεσιών. 

Στην έννοια του όρου «διεκπεραιώνει» περιλαμβάνεται 
και η υποχρέωση παράδοσης των διαφόρων εγγράφων 
στα αρμόδια τμήματα και γραφεία για ενέργεια, μαζί μετά 
σχετικά τους, όπου αυτά αφορούν τρέχουσες ή σε εκκρε¬ 
μότητα υποθέσεις του Δήμου. 

Τηρεί όλα τα κατά νόμο σχετικά βιβλία. 

Εχει την ευθύνη της διαφύλαξης και διασφάλισης των 
αρχείωντου Δήμου, την καλή διατήρηση των οποίων φρο¬ 
ντίζει με ιδιαίτερη επιμέλεια. 

Εκδίδει τα αντίγραφα των εγγράφων στοιχείων, που υ¬ 
πάρχουν στο γενικό αρχείο, ύστερα από έγκριση του δι- 
ευθυντού και φροντίζει για την εκκαθάρισή του, σύμφωνα 
με τις σχετικές αποφάσεις. 

Τηρεί βιβλίο αποφάσεων Δημάρχου και Αντιδημάρχων. 

Στο γραφείο αυτό δακτυλογραφούνται όλα τα έγγραφα 
του Δήμου. Με απόφαση Δημάρχου η εργασία αυτή, για 
κάθε Τμήμα ή Γραφείο χωριστά, είναι δυνατόν να ανατί¬ 
θεται σε συγκεκριμένο υπάλληλο που διοικητικά ανήκει 
σ'αυτό. 


β) Ως προς τον κλητήρα: 

Παραδίδειτηναποσταλλείσα αλληλογραφία του Δήμου 
στο Ταχυδρομείο. 

Μεριμνά για την επίδοση στους δημότες ή κατοίκους 
γενικότερα της πόλης εγγράφων ή ανακοινώσεων που 
διαβιβάζονται γι’ αυτό το σκοπό στον Δήμο από μέρους 
Δημοσίων Αρχών ή άλλων Ο.Τ. Α. 

Προβαίνει στην ανάρτηση στο πλαίσιο των δημοσίων α¬ 
νακοινώσεων όλων των για τον σκοπό αυτό επιδιδόμενων 
στο Δήμο αποφάσεων, κλήσεων, προγραμμάτων κ.λπ. με 
την υποχρέωση έγκαιρης συλλογής αυτών σε εύλογο 
χρόνο, αρχειοθέτησής τους και καταστροφής τους, τη¬ 
ρούμενης προς τούτο της καθορισμένης διαδικασίας. 

Διενεργείτις δημοσιεύσεις-τοιχοκολλήσεις των αποφα 
σεων Δημοτικού Συμβουλίου, Δημαρχιακής Επιτροπής, 
καθώς και των ανακοινώσεων και διακηρύξεωντου Δήμου 
και των Αρχών που διαβιβάζονται στον Δήμο για το σκοπο 
αυτό. 

Φροντίζει για την χρήση και διαφύλαξη των φωτοτυπι¬ 
κών μηχανημάτων, του πολυγράφου και όλων των μηχα¬ 
νικών εργαλείων που χρησιμεύουν γενικά στη διεκπεραί¬ 
ωση των υπηρεσιακών εγγράφων του Δήμου. 

Παίρνει τα ενδεικνυόμενα μέτρα ασφαλείας για το 
Δημοτικό Κατάστημα. 

ΓΡΑΦΕΙΟ ΠΡΟΣΩΠΙΚΟΥ 

Φροντίζει για την εφαρμογή των διατάξεων και νόμων 
και εκτελείτις αποφάσεις της διοίκησης που ρυθμίζουντα 
περί κατάστασης του προσωπικού του Δήμου. 

Ενεργεί τις διαδικασίες για τις προσλήψεις ολου του 
προσωπικού του Δήμου. 

Διεξάγει όλες τις υπηρεσιακές υποθέσεις που αφορούν 
στα θέματα του τακτικού και του με σχέση εργασίας ιδιω¬ 
τικού Δικαίου προσωπικού του Δήμου, π.χ.μεταβολες 
στην υπηρεσιακή του κατάσταση (προαγωγές, εντάξεις, 
επανεντάξεις, μετατάξεις, μετακινήσεις, αποσπάσεις, με¬ 
ταθέσεις, μονιμοποιήσεις, εφαρμογή του πειθαρχικού δι¬ 
καίου, τακτοποίηση ασφαλιστικών ζητημάτων γενικώς, 
λύση υπαλληλικής ή οποιοσδήποτε σχέσης εργασίας γε¬ 
νικότερα κλπ.) κοινοποιώντας τις εκδιδόμενες διοικητικές 
πράξεις στα αρμόδια όργανα και υπηρεσίες. 

Εκδίδειτα πάσης φύσεως πιστοποιητικά και βεβαιώσεις 
των τακτικών και των με σχέση εργασίας ιδιωτικού δίκαι¬ 
ου υπαλλήλων του Δήμου. 

Τηρεί μητρώο-ευρετήριο και τους ατομικούς φακέλ- 
λους όλουτου προσωπικού. Συντάσσει τα απαιτουμενα 
πιστοποιητικά,συγκεντρώνει τα απαραίτητα δικαιολογη- 
τικά καί προσέρχεται στιςαναγκαίες για την απονομή της 
σύνταξης και του μηνιαίουισοβίου βοηθήματος του ΤΑΔ- 
ΚΥ στους τακτικούς υπαλλήλους τουΔήμου. Επιμελείται 
για την χορήγηση της εφάπαξ αποζημίωσηςλόγω αυντο 
ξιοδοτήσεως του με σχέση εργασίας ιδιωτ.δικαίουπρο 
σωπικού. 

Προμηθεύεται και επικολλά τα ένσημα του ΙΚΑ στα βι¬ 
βλιάρια των ασφαλισμένων εργατών και υπαλλήλων αφ' 
όσον συντρέχει τέτοια περίπτωση. 

Επιμελείται κάθε τι που ανάγεται στη σύνταξη των εκθέ¬ 
σεων υπηρεσιακής ικανότητος του υπαλληλικού και ερ- 
γατοτεχνικού προσωπικού του Δήμου γενικώς και επιλαμ¬ 
βάνεται την αρχειακή ταξινόμησή τους. 

ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ- ΔΗΜΑΡΧΙΑΚΗΣ 
ΕΠΙΤΡΟΠΗΣ 

Διεξάγει όλη την υπηρεσία που έχει σχέσεις με τις αρ¬ 
μοδιότητες του Δ.Σ., της Δ.Ε. και των μελώντους. φρονώ 

ζει για την συγκέντρωση των στοιχείων που είναι ανα¬ 
γκαία. ώστε οι εισηγήσεις των θεμάτων να είναι πλήρεις. 
Μεριμνά για την υποβολή των αποφάσεων του Δημοτ. 
Σ/λίου και της Δημ. Επιτροπής στην προϊστάμενη Αρχή, 
για τον έλεγχο και την έγκρισή τους, παρακολουθεί την 
πορεία τους και κοινοποιεί στις αρμόδιες υπηρεσίες του 
Δήμου, σε αντίγραφο, τις πράξεις που εκδίδονται σχετικά 
μ’αυτές. 

Συντάσσει όλα τα έγγραφα (διακηρύξεις κλπ.) για τις 
δημοπρασίες όλων των ειδών και επιμελείται αυτών ως 
την απόδοση του φακέλλου στην αρμόδια υπηρεσία 
Λογιστηρίου. 

Επιμελείται την κατάρτιση και την εμπρόθεσμη κοινο¬ 
ποίηση της ημερήσιας διάταξης του Δημοτ. Σ/λίου, σύμ¬ 
φωνα με το Νόμο και τον Κανονισμό. 

Διαβιβάζει στις αρμόδιες Επιτροπές του Σώματος για 
μελέτη τα θέματα που παραπέμπονται σ’ αυτό και τα πα¬ 
ρακολουθεί για την έγκαιρη επαναφορά τους στο Σ/λιο 
και τη λήψη της οριστικής απόφασης. 

Τηρεί τα πρακτικά των συνεδριάσεων του Σώματος και 
τα καταχωρεί στα επίσημα βιβλία. 

Εκτελεί κάθε εργασία που σχετίζεται με τις αρμοδιότη¬ 
τες του Δημοτ. Σ/λίου και τα μέλη του. 

Επιμελείται την συγκέντρωση των στοιχείων που χρειά¬ 
ζονται για να είναι πλήρεις οι εισηγήσεις προς το Σώμα, 
για την λήψη των σχετικών αποφάσεων και τηρεί ευρετή¬ 
ριο αυτών και των εγκριτικών της προϊστάμενης αρχής. 

Καταρτίζει την ημερήσια διάταξη των συνεδριάσεων 
της Δημαρχιακής Επιτροπής, φροντίζει για την έγκαιρη ε¬ 
πίδοση των σχετικών προσκλήσεων στα μέλη αυτής και 
συγκεντρώνει όλα τα στοιχεία που είναι απαραίτητα για 
την πληρότητα των θεμάτων. 

Τηρεί τα πρακτικά της Επιτροπής και τα καταχωρεί στα 

επίσημα βιβλία. 

Συντάσσει νομότυπα τις αποφάσεις που παίρνονται και 
τις υποβάλλει στις δημόσιες αρχές για έγκριση και τέλος 
ενημερώνει το ευρετήριο αποφάσεων και εγκριτικών. 

ΓΡΑΦΕΙΟ ΔΗΜΟΤΟΛΟΓΙΟΥ- ΙΘΑΓΕΝΕΙΑΣ 

Τηρεί, σύμφωνα με το Νόμο περί Δημοτολογίου, τα βι¬ 
βλία του Γενικού Μητρώου Δημοτών και των δύο φύλλων 
και είναι υπεύθυνο για την καλή κατάσταση και την δια¬ 
σφάλισή τους από απώλεια ή φθορά. 

Ενεργεί τις προβλεπόμενες από τον νόμο διαδικασίες 
για την εγγραφή των κατοίκων στα δημοτολόγια του 
Δήμου, καθώς και την καταχώρηση σ’ αυτά των οιωνδή- 
ποτε μεταβολών, λόγω γέννησης, γάμου, θανάτου και αλ¬ 
λαγής διαφόρων στοιχείων (επωνύμου, πατρωνύμου 
κ.λπ.). 

Τηρεί και ενημερώνει ανελλιπώς οικογενειακές καρτέλ- 
λες δημοτολογίου. 

Ενεργεί τις προβλεπόμενες διαδικασίες για την εγγρα¬ 
φή αδηλώτων, την εξακρίβωση της ιθαγένειας αυτών κα¬ 
θώς και την διόρθωση των κάθε είδους εσφαλμένων εγ¬ 
γραφών στα Δημοτολόγια. 

Εκδίδει τα αιτούμενα από τους δημότες πιστοποιητικά 
οικογενειακής κατάστασης, ταυτοπροσωπίας, κληρονο¬ 
μικών υποθέσεων κλπ.των οποίων η έκδοση έχει ανατεθεί 
από τον Νόμο στον Δήμαρχο. 

Ενεργεί την αλληλογραφία με όλους τους Δήμους και 
τις Κοινότητες ή άλλες Αρχές, σε όλη την επικράτεια, σε 
όσες περιπτώσεις τούτο θεωρείται αναγκαία, για την συ¬ 
γκέντρωση των δικαιολογητικών που απαιτούνται για με¬ 
ταδημότευση ή άλλη μεταβολή στα τηρούμενα βιβλία. 


Εκτελεί τις ανατιθέμενες στον Δήμο εργασίες σχετικά 
με την γενική απογραφή του πληθυσμού. 

Επιμελείται την εφαρμογή των σχετικών με τους δημό¬ 
τες διατάξεων του Κώδικα Δήμων και Κοινοτήτων και του 
Κώδικα Ελληνικής Ιθαγένειας. 

Εκδίδει τα πιστοποιητικά ιθαγένειας για κάθε χρηση, 
που ανήκουν στην αρμοδιότητά του. 

ΓΡΑΦΕΙΟ ΕΚΛΟΓΙΚΩΝ ΘΕΜΑΤΩΝ 

Εκτελεί τα καθήκοντα που ανατίθενται στον Δήμο από 
τους εκλογικούς νόμους. 

Συμμετέχει στις διαδικασίες αναθεώρησης των εκλογι¬ 
κών καταλόγων στο βαθμό που επιβάλλουν οι κατά το νό¬ 
μο αρμοδιότητες του. 

Τηρεί τους εκλογικούς καταλόγους του Δήμου και εκδί¬ 
δει τα σχετικά πιστοποιητικά για την εγγραφή σ' αυτούς 
νέων εκλογέων. 

Παραλαμβάνει και συμπληρώνει τα δικαιολογητικά για 
την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια Αρχή και μετά την επι¬ 
στροφή τους τα παραδίδει στους δικαιούχους εκλογείς. 

Εκτελεί κάθε εργασία που έχει σχέση με την προετοιμα¬ 
σία και την διεξαγωγή των Βουλευτικών και Δημοτικών 
Εκλογών, καθώς αυτές προβλέπονται από την ισχύουσα. 
κάθε φορά, εκλο', ική νομοθεσία. 

ΓΡΑΦΕΙΟ ΜΗΤΡΩΟΥ ΑΡΡΕΝΩΝ- ΣΤΡΑΤΟΛΟΓΙΑΣ 

Καταρτίζει και φροντίζει γιατην έγκριση του ετήσιου μη¬ 
τρώου αρρένων και την εκτύπωσή του, σύμφωνα με αυτά 
που ορίζει η στρατολογική νομοθεσία. 

Επιμελείται για: α) τις εγγραφές αδηλώτων , β) τις εγ¬ 
γραφές αλλοδαπών που αποκτούν την ελληνική ιθαγένεια 
και τις διαγραφές όσων την έχασαν ή απεβίωσαν ή είναι α¬ 
νύπαρκτοι, γ) τις διορθώσεις επωνύμων, κυρίων ονομά¬ 
των και λοιπών ληξιαρχικών στοιχείων, δ) την έκδοση των 
πάσης φύσεως πιστοποιητικών από τα Μ.Α. 

Καταρτίζει τους στρατολογικούς πίνακες. 

Μεριμνά για την ενημέρωση των υποχρεών, όσον αφο¬ 
ρά τις στρατολογικές τους υποχρεώσεις γενικώς. 

ΓΡΑΦΕΙΟ ΚΟΙΝΩΝΙΚΗΣ ΥΠΗΡΕΣΙΑΣ 

Στην αρμοδιότητά του ανήκουν: 

Η παροχή υπηρεσιών στους δημότες που αντιμετωπί¬ 
ζουν ανάλογα κοινωνικά προβλήματα (κοινωνικές παρο¬ 
χές, κοινωνική φροντίδα κ.ά.) 

Η μελέτη και βοήθεια σε προβλήματα που σχετίζονται 
με συγκεκριμένες κοινωνικές ομάδες (τρίτη ηλικία, άτομα 
με ειδικές ανάγκες, νεολαία, επαναπατρισθέντες κ.ά.) 

Η αξιοποίηση στοιχείων που προκύπτουν από τις τακτι¬ 
κές απογραφές πληθυσμού για τη συγκρότηση αρχείου 
στο οποίο αποτυπώνονται οι βασικές κοινωνικές και οι οι¬ 
κονομικές παράμετροι του πληθυσμού του Δήμου. 

Η καταγραφή και παρακολούθηση της απασχόλησης 
και της ανεργίας-εγγεγραμμένης και μή- στο Δημοτικό ε¬ 
πίπεδο και η επεξεργασία προτάσεων και προγραμμάτων 
με σκοπό τον περιορισμό των κοινωνικών επιπτώσεων. 

Η συστηματική αξιοποίηση της Δημοτικής Υπηρεσίας 
σε τοπικό επίπεδο για την προώθηση σε συνεργασία με 
άλλους φορείς της κοινωνικής αλληλεγγύης. 

Η διεξαγωγή ενημερωτικών εκδηλώσεων (ομιλιών, συ¬ 
ζητήσεων, προβολών) με θέματα που απασχολούν τους 
δημότες. 

Η εφαρμογή προγραμμάτων που του ανατίθενται από 
τον Προϊστάμενο του τμήματος και είναι συναφή με το α¬ 
ντικείμενό του (κοινωνικών, επιμορφωτικών, ενημερωτι¬ 
κών κ.ά.) Η οικογενειακή βοήθεια σε περιπτώσεις δήμο- 

τών που ζούν μόνοι τους και έχουν ανάγκη βοήθειας κατ’ 
οίκον. Η παροχή βοήθειας συνίοταται σε ελαφρό μαγεί¬ 
ρεμα, ελαφρά καθαριότητα οικίας, προμήθεια τροφίμων 
και άλλες μικροεξυπηρετήσεις έξω από το σπίτι. 

Διοργανώνει εκδηλώσεις και προγράμματα σε συνερ¬ 
γασία με τοπικούς ή άλλους φορείς και το Πνευματικό 
Κέντρο του Δήμου, με σκοπό την ενημέρωση των κατοί¬ 
κων σε θέματα κοινωνικού προβληματισμού. 

Σε συνεργασία με την Διοίκηση του Δήμου ενεργεί για την 
δημιουργία νέων τομέων κοινωνικής δράσης, σε τοπικό πά¬ 
ντα επίπεδο, σε θέματα υγιεινής και κοινωνικού σχεδιασμού. 

Τηρεί και ενημερώνει καταστάσεις και ειδικούς φακέλ- 
λους με τα άτομα ή τις οικογένειες που αντιμετωπίζουν 
προβλήματα και έχουν ανάγκη ιδιαίτερης κοινωνικής 
φροντίδας. 

Εισηγείται απ’ ευθείας στο Δήμαρχο τις περιπτώσεις 
που ο Δήμος, άμεσα ή έμμεσα, πρέπει να ενεργήσει για 
την εξ ιδίων παροχή βοήθειας σε χρήμα, σε φάρμακα, σε 
ρούχα, ή άλλα παρόμοια είδη, για την οποία θα απαιτηθεί 
διαδικασία οικονομικής επιβάρυνσής του. 

Ενεργεί, παγίως εξουσιοδοτημένο από το Δήμαρχο, 
προς κάθε κατεύθυνση για την επίλυση των προβλημάτων 
που απασχολούντο άτομα των πιό πάνω κατηγοριών. 

Ενημερώνει τις αρμόδιες Αρχές για τα προγράμματα 
κοινωνικής πολιτικής του Δήμου και επιδιώκει την ενίσχυ¬ 
ση και συμπαράστασή τους στην υλοποίηση αυτών. 

Οι υποθέσεις που ανάγονται σε προσωπικά ή οικογενει¬ 
ακά ζητήματα αναξιοπαθούντων γενικά ατόμων θεωρού¬ 
νται εμπιστευτικές. Γι’ αυτό ο υπάλληλος που τις χειρίζε¬ 
ται στο μέτρο της αρμοδιότητάςτου δεσμεύεται και μέσα 
και έξω από την Υπηρεσία του με το απόρρητο αυτών. 
ΓΡΑΦΕΙΟ ΥΓΕΙΑΣ ΚΑΙ ΠΡΟΝΟΙΑΣ 
Στην αρμοδιότητά του ανήκουν: 

Η υλοποίηση προγραμμάτων προληπτικής ιατρικής για 
τους δημότες της πόλης, με στόχο την προσφορά φρο¬ 
ντίδας στο κοινωνικό σύνολο, για την προστασία της υγεί¬ 
ας και την βελτίωση και ανάπτυξη της ποιότητας ζωής. 

Τα προγράμματα αυτά αφορούν: 

— Προληπτική ιατρική. 

— Σεξουαλική διαπαιδαγώγηση εφήβων και γονέων. 

— Αντισύλληψη. 

— Ενημερωτικές εκδηλώσεις (ομιλίες,συζητήσεις,προ¬ 
βολές). 

— Γυναικολογικές συμβουλές. 

— Παρακολούθηση της σωματομετρικής ανάπτυξης 
του παιδιού. 

— Ελεγχος της ψυχοκινητικής εξέλιξης του παιδιού. 

— Οδηγίες για την σωστή διατροφή και διαπαιδαγώγη¬ 
ση των παιδιών. 

— Ενημέρωση νεολαίας. 

Αντικείμενο του προγράμματος αυτού θα είναι η ευαι- 
σθητοποίηση της νεολαίας και των μαθητών στις κύριες 
μάστιγες του αιώνα, ναρκωτικά και αίάε, καθώς και σε άλ¬ 
λα ζητήματα, όπως δερματικά και αφροδίσια νοσήματα. 

— Αιμοδοσία. 

Αντικείμενο του προγράμματος αυτού θα είναι η λει¬ 
τουργία της Τράπεζας Αίματος για την κάλυψη των ανα¬ 
γκών των δημοτών της πόλης. 

Παρέχει την βοήθειά του και συμπαρίσταται ενεργά σε 
κάθε άλλη κίνηση προσφοράς και συγκέντρωσης αίμα¬ 
τος. 

— Μέριμνα για την εφαρμογή μέτρων πρόληψης σχετι¬ 
κά με υγιεινή και ασφάλεια των εργαζομένων. 


— Η υγειονομική κάλυψη σε διάφορες αθλητικές εκδη¬ 
λώσεις που διοργανώνει ο Δήμος (οργάνωση, παροχή 
πρώτων βοηθειών κλπ.) 

— Η παροχή των υπηρεσιών του στα μέλη του προ¬ 
γράμματος Ανοιχτής Προστασίας Ηλικιωμένων. 

ΓΡΑΦΕΙΟ ΠΑΙΔΕΙΑΣ 

Μεριμνά για τη συγκρότηση, λειτουργία και γενικά για 
την υποστήριξη του έργου των Σχολικών Επιτροπών η των 
αρμοδίωνπου είναι επιφορτισμένοι με την λειτουργία των 
σχολικών μονάδων. 

Παρακολουθεί τις δραστηριότητες των σχολείων όλων 
των βαθμιδών της περιοχής, συνεργάζεται με τους συλ¬ 
λόγους των εκπαιδευτικών, των γονέων και κηδεμόνων. 

Συγκεντρώνει και επεξεργάζεται τα στοιχεία για την υ¬ 
φιστάμενη κατάσταση στα σχολεία του Δήμου. 

Συντονίζει τις εκδηλώσεις κάθε είδους που πραγματο- 
ποιούντια στους χώρους των σχολείων και σε κάθε περί¬ 
πτωση ενημερώνεται γι' αυτές. 

Ασκεί καθήκοντα γραμματείας της Δημοτικής 
Επιτροπής Παιδείας και σε συνεργασία με τα αρμόδια 
γραφεία της Τεχνικής Υπηρεσίας του Δήμου ιεραρχεί τις 
επισκευαστικές ανάγκες των σχολείων και συγκεντρώνει 
τα στοιχεία που χρειάζονται για την μελέτη των μελλονι ι- 
κών αναγκών επισκευής και συντήρησης των σχολικών 
μονάδων. 

ΓΡΑΦΕΙΟ ΑΘΛΗΤΙΣΜΟΥ ΚΑΙ ΠΟΛΙΤΙΣΜΟΥ 
Συγκεντρώνει και τεκμηριώνει ανάλογα τα στοιχεία που 
αφορούν στην υφιστάμενη κατάσταση στο χώρο του 
Δήμου στις πολιτιστικές υπηρεσίες και υπηρεσίες 
Αθλητισμού. 

Μεριμνά για την υλοποίηση των πολιτιστικών προγραμ¬ 
μάτων του Δήμου και των πολιτιστικών φορέων της πε¬ 
ριοχής. 

Είναι υπεύθυνο για τις αθλητικές δραστηριότητες που 
αναπτύσσει ο Δήμος. 

Συνεργάζεται με τους αθλητικούς φορείς για την προο- 
δο του αθλητισμού στο χώρο. 

Μεριμνά για την καλή οργάνωση των αθλητικών εκδη¬ 
λώσεων του Δήμου και την καλή λειτουργία των 
Γυμναστηρίων και των αθλητικών χώρων. 

Συνεργάζεται με τα αρμόδια Νομικά Πρόσωπα του 
Δήμου για τη διοργάνωση και υλοποίηση πολιτιστικών και 
αθλητικών προγραμμάτων, εκδηλώσεων κλπ. 

ΓΡΑΦΕΙΟ ΛΗΞΙΑΡΧΟΥ 

Εκτελεί άλατα καθήκοντα του Δημάρχου που αναφέρο- 
νται στην υπάρχουσα νομοθεσία, συντάσσει και υπογρά¬ 
φει τις ληξιαρχικές πράξεις γεννήσεων, βαπτίσεων, γό¬ 
μων, θανάτων κλπ. 

Τηρεί τα ληξιαρχικά βιβλία που ορίζει ο νόμος και εκδί¬ 
δει από αυτά με αίτηση των ενδιαφερομένων, σχετικά α¬ 
ποσπάσματα και αντίγραφα. 

Ανακοινώνει τα ληξιαρχικά γεγονότα (γεννήσεις, βαπτί- 
σεις, γόμους κλπ.) στο γραφείο Δημοτολογίου του 
Δήμου, καθώς και τους άλλους Δήμους ή Κοινότητες, για 
να ενημερωθεί, για τις μεταβολές που έγιναν, η οικογενει¬ 
ακή μερίδα κάθε δημότη. 

Αποστέλλει αντίγραφα των συντασσομένων εκθέσεων 
βαπτίσεων και μεταβολής ή προσθήκης στοιχείων λη¬ 
ξιαρχικών πράξεων στα Ληξιαρχεία, στα οποία βρίσκονται 
συνταγμένες οι οικείες ληξιαρχικές πράξεις. 

Διεξάγει την αλληλογραφία που αφορά το γραφείο και 
έχει όλες τις ευθύνες του Ληξιάρχου απέναντι στο Νομο 
και στις προϊστάμενες διοικητικές αρχές. 

Γενικά ενεργεί σύμφωνα με την ισχύουσα κάθε φορά 
νομοθεσία «περί ληξιαρχικών πράξεων». 

ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ (ΔΗΜΟΤ.ΑΣΤΥΝΟΜΙΑ) 

Ασχολείται με τον έλεγχο της τήρησης της καθαριότη¬ 
τας της πόλης, όπως αυτή καθορίζεται από τις ισχύουσες 
διατάξεις και από τις εκάστοτε εκδιδόμενες αποφάσεις 
του Δημοτικού Συμβουλίου. Ο έλεγχος της καθαριότητας 
εκτείνεται σε όλους τους δημόσιους, δημοτικούς και κοι¬ 
νόχρηστους χώρους και σε τόπους αγοράς. 

Φροντίζει για τον εξοπλισμό τους με τα απαραίτητα τε¬ 
χνικά μέσα, για τον έλεγχο της κάθε μορφής ρύπανσης 
του περιβάλλοντος. 

Ενημερώνειτους δημότες για τούτο καιπροτείνει μέτρα 
για την πρόληψη και 'καταστολή τνω αιτιών που προκα- 
λούντην μόλυνση. 

Ελέγχει το υδάτινο δυναμικό ως προς το αν τηρεί τους 
όρους υγιεινής και προτείνει μέτρα αποφυγής δημιουρ¬ 
γίας εστιών μόλυνσης για τη δημόσια υγεία. 

Χρησιμοποιεί κάθε νόμιμο μέσο για την συμμόρφωση 
των παραβατών. 

Ασχολείται με την τήρηση των διατάξεων του Κώδικα 
Οδικής Κυκλοφορίας μέσα στην πόλη του Καματερού, ό¬ 
πως και με την τήρηση ειδικών αστυνομικών διατάξεων 
που αφορούντην κυκλοφορία και στάθμευση των οχημά¬ 
των και επιβάλλειτις νόμιμες κυρώσεις στους παραβάτες. 

Ο έλεγχος για τη στάθμευση των πάσης φύσεως οχη¬ 
μάτων εκτείνεται τόσο στους χώρους ελεγχόμενης (με 
παρκόμετρα) στάθμευσης (εφόσον υπάρχουν), όσο και 
σε χώρους εκτός αυτών. 

Για την άσκηση των αρμοδιοτήτων αυτών εφαρμόζονται 
οι εκάστοτε ισχύουσες διατάξεις. 

Ελέγχει την τήρηση των όρων οικοδομήσεως και της 
χρήσης με τα οικοδομικά υλικά των κοινοχρήστων χώρων 
και την ασφάλεια των ανεγειρομένων οικοδομών και υπο¬ 
δεικνύει στις αρμόδιες υπηρεσίες την κατεδάφιση επικιν¬ 
δύνων κτιρίων. 

Ελέγχει και επιβάλλει κυρώσεις σε κάθε παραβάτη. 

Γ ια τον έλεγχο της οικοδόμησης το προσωπικό της ειδι¬ 
κής υπηρεσίας, δικαιούται να εισέρχεται σε αυλές, σε α- 
νεγειρόμενες οικοδομές και πάσης φύσεως κτίσματα, 
σύμφωνα με τις εκάστοτε ισχύουσες διατάξεις και να ε¬ 
λέγχει τις άδειες οικοδόμησης και κάθε σχετική άδεια. 

Ασχολείται με τον έλεγχο της αποχέτευσης γενικά, δη¬ 
λαδή τις παράνομες συνδέσεις ακινήτων με υδροφόρους 
αγωγούς ή αγωγούς των ακαθάρτων ή βρόχινων νερών, 
καθώς και τις παράνομες επεκτάσεις των αγωγών αυτών. 

Ελέγχει και παρεμποδίζει την επιχωμάτωση ή δόμηση 
της φυσικής ροής των χειμάρρων, τον έλεγχο των νερών 
που χύνονται στους χειμάρρους και ποταμούς για να μην 
περιέχουν λύματα βιοτεχνιών, βιομηχανιών, επιχειρήσε¬ 
ων ή οικιών. Γ ια τον έλεγχο αυτό το προσωπικό της 
Ειδικής Υπηρεσίας δικαιούται να εισέρχεται σε αυλές και 
οικήματα πάσης φύσεως, σύμφωνα με τις ισχύουσες δια¬ 
τάξεις. 

Ασχολείται με τον έλεγχο για τη μόλυνση του περιβάλ¬ 
λοντος και εκτείνεται σε κάθε πηγή και αιτία παροδική ή 
μόνιμη που προκαλεί ρύπανση ή μόλυνση στο φυσικό πε¬ 
ριβάλλον. 

Στον έλεγχο υπόκεινται και οι εστίες καύσεως πάσης 
φύσεως κτιρίων, ως και η ηχορύπανση. 

Ο έλεγχος για τη μόλυνση του περιβάλλοντος περιλαμ¬ 
βάνει και τη ρύπανση από οσμές, από εγκατάλειψη στε¬ 
ρεών αντικειμένων ή υπολειμμάτων σε δημόσιους και ι¬ 


διωτικούς χώρους, που δημιουργούνται από κάθε είδους 
δραστηριότητα. 

Ασχολείται με τον έλεγχο της δόμησης και καλής εμφά¬ 
νισης τάφων οικογενειακών και τριετούς χρήσης απο 
τους διάφορους εργολήπτες, σύμφωνα μετά προβλεπό- 
μενα από τον εκάστοτε ισχύοντα κανονισμό νεκροταφεί¬ 
ου, καθώς και της καθαριότητας του Ιερού Ναού, του 
Οστεοφυλακείου και όλωντων κοινοχρήστων χώρωντου. 
Καταγράφει τις διαφημίσεις & διαφημιστικές πινακίδες 
που υπάρχουν στο Δήμο μας και συντάσσει σχετική έκθε¬ 
ση ελέγχου στην αρμόδια υπηρεσία του Δήμου, για την ε 
πιβολή του αναλογούντος τέλους και του νόμιμου προ¬ 
στίμου όταν απαιτείται. 

Φροντίζει για την επιβολή κυρώσεων που προβλέπονται 
από τον Νόμο και από σχετικές αποφάσεις του Δημοτικού 
Συμβουλίου, στους παραβάτες των διατάξεων, που αφο¬ 
ρούν την καθαριότητα, την κυκλοφορία και στάθμευση 
των οχημάτων, την οικοδόμηση, την αποχέτευση, τη ρύ¬ 
πανση και μόλυνση του περιβάλλοντος, την κατάληψη χώ¬ 
ρου για την διαφήμιση. 

Επίσης στις αρμοδιότητες της Ειδικής Υπηρεσίας και 
σύμφωνα πάντοτε με τις ισχύουσες διατάξεις, συμπερι- 
λαμβάνονται: 

— Η λειτουργία των εμποροπανηγύρεων. 

— Ο έλεγχος της τήρησης των διατάξεων που αφορούν 
στη λειτουργία των πάσης φύσεως επιτηδευμάτων και ε¬ 
παγγελμάτων σε συνεργασία με το τμήμα Πολεοδομικων 
εφαρμογών και ελέγχου της Διεύθυνσης Τεχνικής 
Υπηρεσίας. Εχει ακόμη τον έλεγχο σε δραστηριότητες 
λειτουργίας καταστημάτων, κινηματογράφων, μουσικών 
κέντρων κλπ σε συνεργασία πάντοτε με τα αρμόδια τμή¬ 
ματα και γραφεία του Δήμου. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

ΓΡΑΦΕΙΟ ΟΙΚΟΝΟΜΙΚΗΣ ΚΑΙ ΛΟΓΙΣΤΙΚΗΣ ΔΙΑΧΕΙΡΙ¬ 
ΣΗΣ 

Καταρτίζει από κοινού με τον Προϊστάμενο του 
Τμήματος και σε συνεργασία με τις αρμόδιες Υπηρεσίες 
του Δήμου το σχέδιο του προϋπολογισμού εσόδων και ε¬ 
ξόδων αυτού και τις σχετικές εκθέσεις που το συνοδεύ¬ 
ουν. 

Τηρεί ειδικό αρχείο προϋπολογισμών και απολογισμών 
του Δήμου με όλες τις συναφείς εγκριτικές και τροποποί - 
ητικές αποφάσεις. 

Παρακολουθεί γενικά την πορεία εκτέλεσης του προϋ 
πολογισμού και εισηγείται τις αναμορφώσεις αυτού με 
την εγγραφή νέων εσόδων και αναπληρωματικών ή εκτά 
κτων πιστώσεων. 

Συγκεντρώνει στατιστικά στοιχεία χρήσιμα για τις προ¬ 
βλέψεις του προϋπολογισμού. 

Ελέγχει τον από τον αρμοδία ταμειακή υπηρεσία κα¬ 
ταρτιζόμενο ετήσιο απολογιστικό πίνακα, επιμελείται την 
έγκριση και την αποστολή του στο Ελεγκτικό Συνέδριο 

Επιμελείται την εκκαθάριση πληρωμής κάθε δαπάνης 
του Δήμου, σύμφωνα με τον νόμο. 

Ελέγχει την πληρότητα και νομιμότητα των δικαιολογη- 
τικών για γενικά των παραστατικών στοιχείων κάθε δαπά¬ 
νης, καθώς και αν υπάρχει ανάλογη πίστωση στον προϋ¬ 
πολογισμό και εκδίδει με βάση τα τιμολόγια και τους λο¬ 
γαριασμούς τα χρηματικά εντάλματα πληρωμής. 

Ελέγχει την νομιμότητα των εκθέσεων αναλήψεως δα¬ 
πάνης για τις εργασίες, τις προμήθειες, τα έργα κλπ. που 
εκτελούνται από τον Δήμο. 

Τηρεί το λογαριασμό των παθητικών υπολοίπων και ε 

νημερώνει όλα τα από την νομοθεσία οριζόμενα βιβλία (ει¬ 
σερχομένων εντολών, καθημερινό καθολικό κλπ.). Επίσης 
έχει βοηθητικούς φακέλλους που κρίνονται αναγκαίοι για 
την εύρυθυμη λειτουργία της υπηρεσίας και αρχείο χρη¬ 
ματικών ενταλμάτων, που βάζει σε ειδικούς φακέλλους 
κατά κωδικό αριθμό, χωριστά κάθε χρόνο. 

Συντάσσει μισθοδοτικές καταστάσεις για όλο το προ¬ 
σωπικό με βάση παραστατικά στοιχεία, που παίρνει για 
μεν το υπαλληλικό προσωπικό από το τηρούμενο βιβλίο 
παρουσίας, για δετό εργατοτεχνικό προσωπικό επίσης α¬ 
πό καταστάσεις, που συντάσσει το αρμόδιο γραφείο της 
Τ.Υ. 

Μεριμνά για την τακτική και έγκαιρη πληρωμή των πό¬ 
σης φύσεως αποδοχών όλων των μισθωτώντου Δήμου. 

Επιμελείται για την παρακράτηση και απόδοση τωνπρο- 
στίμωνπου επιβάλλονται στο προσωπικό. 

Συνεργάζεται με το γραφείο προσωπικού για την σωστή 
εφαρμογή των συλλογικών συμβάσεων εργασίας, καθώς 
και για κάθε θέμα που αφορά τους εργαζομένους. 

Εκδίδει βεβαιώσεις μηνιαίων αποδοχών για κάθε νόμιμη 
χρήση και ετήσιες βεβαιώσεις αποδοχώνπροσωπικού για 
χρήση της εφορίας. 

Στην αρμοδιότητα του γραφείου ανήκει και ο έλεγχος 
των χρηματικών ενταλμάτων για πληρωμή εξόδων του 
Δήμου ή κάθε άλλου νόμιμου για πληρωμή τίτλου. Ο έ¬ 
λεγχος αφορά: α) το νομότυπο της υπογραφής του ε¬ 
ντάλματος β) την πληρότητα των δικαιολογητικών, τα ο¬ 
ποία πρέπει να συ νοδεύουντο ένταλμα, γ) την έκδοση του 
εντάλματος σε βάρος και μέσα στα όρια των πιστώσεων 
του προϋπολογισμού. 

Η πληρωμή κάθε δαπάνης γίνεται στον πραγματικό δι¬ 
καιούχο ή τον πληρεξούσιό του, προκειμένου για νομικά 
πρόσωπα στο νόμιμο αντιπρόσωπό τους. 

Ο προϊστάμενος του τμήματος υποχρεούται να ελέγχει 
τα χρηματικά εντάλματα και να βεβαιώνει τον έλεγχο με 
την υπογραφή του. 

Η διαδικασία της πληρωμής και εξόφλησης του χρημα¬ 
τικού εντάλματος ρυθμίζεται από τις σχετικές διατάξεις 
του Δημοτικού Κώδικα και από το από 17-5/15-6-1959 
Β.Δ.»περί οικονομικής διοίκησης και λογιστικού των 
Δήμων και Κοινοτήτων», όπως αυτές κάθε φορά τροπο¬ 
ποιήθηκαν. 

ΓΡΑΦΕΙΟ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ. 

Ετοιμάζει το Ετήσιο Πρόγραμμα Προμηθειών, σε συ¬ 
νεργασία με τις λοιπές υπηρεσίες του Δήμου. 

Συγκεντρώνει τις αιτήσεις εκδήλωσης αναγκών προμή¬ 
θειας ειδών από τις επί μέρους διοικητικές ενότητες του 
Δήμου. Ασχολείται με την προμήθεια πάσης φύσης υλι¬ 
κού, εκτός του υλικού των έργων, που είναι απαραίτητο 
γιατις υπηρεσίεςτου Δήμου και προσπαθεί να πετυχαίνει 
τη συμφερότερη τιμή χωρίς να παραγνωρίζει την ποιότη¬ 
τα του προς προμήθεια υλικού. 

Τηρεί τις διαδικασίες για την έγκριση της σκοπιμότητας 
κάθε προμήθειας και τις διαδικασίες για την κατακύρωση 
των προς προμήθεια ειδών σε συγκεκριμένους προμη¬ 
θευτές (Διακηρύξεις, διαγωνισμοί, λήψη προσφορών, α¬ 
ξιολόγηση προσφορών, παραγγελίες ειδών κλπ.). 

Μεριμνά για την έκδοση των σχετικών εντολών προμη¬ 
θειών, τη σύνταξη των πρωτοκόλλων παραλαβής του πά¬ 
σης φύσεως υλικού, εκτός του υλικού των έργων και την 
υπογραφή τους από τις αντίστοιχες επιτροπές παραλα¬ 
βής, την φύλαξη του υλικού στην αποθήκη του Δήμου και 
την καταχώρησή του στα οικεία βιβλία αποθήκης. 


Διαχειρίζεται και παρακολουθεί τη διακίνηση των δια¬ 
φόρων ειδών και τηρείτο ανάλογα βιβλία. 

Εισηγείται αρμοδίως την εκποίηση ή την καταστροφή 
του άχρηστου ή παλαιού υλικού και τη διαγραφή του από 
τα αντίστοιχα βιβλία. 

Διενεργεί κάθε πράξη σχετική με τη διαχείριση του υλι¬ 
κού, τη φύλαξή του στις αποθήκες του Δήμου και τη διά¬ 
θεσή του βάσει διατακτικών της αρμόδιας υπηρεσίας. 

Μεριμνά γιατην έγκαιρη ανανέωσητωνυλικώνπου πρό¬ 
κειται να εξαντληθούν. 

ΓΡΑΦΕΙΟ ΕΣΟΔΩΝ (ΦΟΡΟΛ.ΥΠΟΘΕΣΕΩΝ-ΔΗΜΟΤ. 
ΠΕΡΙΟΥΣΙΑΣ) 

α) Ως προς την είσπραξη φόρων και τελών. 

Επιμελείται για την βεβαίωση των δημοτικών τελών κα 
θαριότητος και φωτισμού. Ελέγχει και παρακολουθεί τη 
βεβαίωση και είσπραξη των τελών αυτών στη ΔΕΗ 
Μεριμνά για την έγκαιρη απόδοση προκαταβολών και εκ¬ 
καθαρίσεων από την ΔΕΗ. 

Επιμελείται για την βεβαίωση φόρων, εισφορών και δι¬ 
καιωμάτων. Συντάσσει παραστατικά στοιχεία για την κα¬ 
τάρτιση των οικείων φορολογικών αποσπασμάτων και τη ν 
έκδοση φορολογικών και χρηματικών καταλόγων. 

Υπολογίζει το τέλος κατάληψης κοινοχρήστων χώρων, 
σύμφωνα με τις διατάξεις της κείμενης νομοθεσίας και τις 
σχετικές αποφάσεις του Δημοτικού Σ/λίου και εκδίδει ά¬ 
δειες κατάληψης πεζοδρομίων, όπου προβλέπονται προ¬ 
βαίνει στη χρέωση των τελών με το πρόστιμο που προ¬ 
βλέπει ο νόμος, κατόπιν αποφάσεως του Δημάρχου, σε 
περίπτωση διαπιστώσεως χρήσεως κοινοχρήστου χώρου 
χωρίς άδεια ή υπερβάσεως σε έκταση ή της χορηγηθεί- 
σας άδειας. 

Παραλαμβάνει και ελέγχει τις αιτήσεις δηλώσεις των εν¬ 
διαφερομένων για διαφημίσεις, εκδίδει τις σχετικές άδει¬ 
ες, υπολογίζει το τέλος σύμφωνα με την κείμενη νομοθε¬ 
σία και τις αποφάσεις του Δημοτικού Συμβουλίου και ενη¬ 
μερώνει και το σχετικό βιβλίο αδειών που εκδίδονται. 
Παραλαμβάνει τις εκθέσεις ελέγχου των αρμοδίων εξω¬ 
τερικών οργάνων και αξιολογεί αυτές, προκειμένου να 
χρεώσει αυτούς που έκαναν αυθαίρετες διαφημίσεις. 
Συντάσσει παραστατικά στοιχεία και καταρτίζειτους χρη¬ 
ματικούς καταλόγους, μαζί με τις αντίστοιχες αποφάσεις 
Δημάρχου,επιβολής των νομίμων προστίμων. 

Παραλαμβάνει και ταξινομεί, σύμφωνα με το νόμο, τα 
παράβολα παράβασης του Κ.Ο.Κ. τα οποία με ειδικές κα¬ 
ταστάσεις στέλνει αρμοδίως για την έκδοση χρηματικών 
ενταλμάτων, τα οποία αποδίδονται τα ποσά των παραβά¬ 
σεων στο Δήμο. 

Ταξινομεί τις ανεξόφλητες εκθέσεις ελέγχου του ΚΟΚ, 
φροντίζει για την εύρεση μέσω Υπουργείου ή 
Αστυνομίας, των στοιχείων των παραβατών που τυχόν λεί¬ 
πουν και επιμελείται της βεβαιώσεως του προστίμου. 

Παραλαμβάνει τις καταστάσεις υπολογισμού κόστους 
κατασκευής πλακοστρώσεων- κρασπεδορείθρων και των 
υποχρέων ιδιοκτητών από την Τεχνική Υπηρεσία του 
Δήμου, συντάσσει και στέλνει για θεώρηση τις αναλυτικές 
καταστάσεις των ανωτέρω υπόχρεων και στη συνέχεια ε¬ 
πιμελείται της βεβαιώσεως δόσεων. 

Παραλαμβάνει τους εκδιδόμενους, από την Τεχνική 
Υπηρεσία του Δήμου λογαριασμούς, της δαπάνης που α¬ 
ναλογεί στους ιδιοκτήτες των παρόδιων ακινήτων κατα¬ 
σκευής αγωγών αποχέτευσης και εξωτερικής διακλάδο ί¬ 
σης και ταξινομεί αυτούς κατά πρόγραμμα αποχέτευσης, 
συντάσσοντας σχετικές καρτέλλες. Εκδίδει ειδικά υπηρε- 

σιακά σημειώματα προς την Τεχνική Υπηρεσία για όσους 
πλήρωσαν και δικαιούνται σύνδεσης. 

Εκδίδει τα βεβαιωτικά σημειώματα τα οίκοθεν εισπρά¬ 
ξεων των υποχρεών του αντικειμένου, όταν ζητηθεί αυτό 
προ της βεβαιώσεως. Παρέχει πληροφορίες για το καθε¬ 
στώς των επιβαλλομένων δημοτικών φόρων, τελών, δικαι¬ 
ωμάτων και εισφορών σε κάθε υπόχρεο, ενεργεί για την 
θεραπεία των τυχόν δικαίων παραπόνων τους και ενημε¬ 
ρώνει αυτούς για τις προς τον Δήμο υποχρεώσεις τους α¬ 
πό οποιαδήποτε αιτία. 

Εκδίδει βεβαιώσεις ή πιστοποιητικά που αναφέρονται 
στην από την επιβολή δημοτικών φόρων, τελών, δικαιω¬ 
μάτων και εισφορών επερχομένη υποχρέωση οποιουδή- 
ποτε φορολογουμένου, του ύψους αυτής και των μεταβο¬ 
λών στο φορολογητέο αντικείμενο των βεβαιουμένων πο¬ 
σών. 

β) Ως προς την δημοτική περιουσία. 

Σε συνεργασία με τον Νομικό Σύμβουλο του Δήμου, 
προβαίνει στην μίσθωση των δημοτικών κτισμάτων και 
διενεργεί την σχετική αλλληγραφία. 

Επιμελείται για την κατάρτιση και έγκαιρο υπογραφή 
των μισθωτηρίων συμβολαίων και παρακολουθεί την ε¬ 
κτέλεση των όρων της μισθώσεως από τους υπόχρεους, 
με την συνεργασία του Νομικού Συμβούλου του Δήμου. 

Τηρεί φάκελλο,για κάθε μίσθωση, που θα περιέχει όλα 
τα στοιχεία που την αφορούν και τη θεμελιώνουν. 

Παρακολουθεί τον χρόνο λήξης των μισθώσεων των 
Δημοτικών ακινήτων και φροντίζει για τη διεξαγωγή δη¬ 
μοπρασιών επαναμισθώσεως. 

Επιβλέπει για την τήρηση των όρων των μισθωτηρίων 
συμβολαίων από τους μισθωτές, με την συνεργασία του 
Νομικού Συμβούλου του Δήμου. 

Επιμελείται την έγκαιρη εκμίσθωση των ακινήτων του 
Δήμου, τη βεβαίωση των μισθωμάτων και την απόδοση 
των προσόδων. Καταρτίζει τις βεβαιωτικές καταστάσεις 
του εσόδου αυτού και παρακολουθεί την είσπραξή τους 
για την λήψη νόμιμων μέτρων κατά των δυστροπούντων 
οφειλετών. 

Μελετά τη σκοπιμότερη εκμετάλλευση της δημοτικής 
περιουσίας. Μεριμνά για την έγκαιρη εισροή στο Ταμείο 
του Δήμου των εσόδων που προέρχονται από Υπουργεία, 
Οργανισμούς κλπ. 

ΕΙΔΙΚΗ ΤΑΜΕΙΑΚΗ ΥΠΗΡΕΣΙΑ (Γραφείο εισπράξεων- 
γραφείο πληρωμών) 

(Υπάγεται απευθείας στον Δ/ντή της Διοικητικής και 
Οικον. Υπηρεσίας). 

Μεριμνά και είναι αποκλειστικά υπεύθυνο για τη σύννο¬ 
μη, ορθή και ταχεία διεκπεραίωση των υποθέσεωντηςαρ- 
μοδιότητάς του και την τήρηση των σχετικών διατάξεων 
περί «ταμειακής υπηρεσίας» του Δ.Κ.Κ. και του από 17- 
5/15-6-1959 Β.Δ.»περί οικονομικής διοίκησης και λογιστι¬ 
κού των Δήμων και Κοινοτήτων», μετιςτροποποιήσεις και 
συμπληρώσεις του. 

Τηρεί όλα τα βιβλία που προβλέπονται από τον Νόμο ή 
από εσωτερικούς κανονισμούς της Υπηρεσίας του 
Δήμου. 

Ενημερώνειτους φορολογικούς καταλόγους καιτιςτη- 
ρούμενες καρτέλλες, περί των μεταβολών που προέρχο¬ 
νται από καταθέσεις, αυξομειώσεις, ή διαγραφές λόγω 
λαθών ή κατόπιν αποφάσεων αρμοδίων επιτροπών ή δι¬ 
καστηρίων. 

Καλεί τους φορολογούμενους, με τον τρόπο που προ¬ 
βλέπουν οι οικείες διατάξεις του Δημοτικού και Κοινοτι¬ 


κού Κώδικα, της φορολογικής νομοθεσίας και του Νομού, 
περί εισπράξεων δημοσίων εσόδων, για την εκπλήρωση 
των υποχρεώσεών τους. 

Εκκαθαρίζει τις οφειλές των υπόχρεων και εκδίδει τα 
σχετικά σημειώματα για την εντός του Δημοτικού 
Καταστήματος είσπραξη των διαφόρων τελών και δικαιω¬ 
μάτων, λαμβάνει δε τα νόμιμα μέτρα κατά των οφειλετών 
του Δήμου και γενικά κάθε μέτρο προς προστασία των 
συμφερόντων του Δήμου. 

Παραδίδει έγκαιρα στα εισπρακτικά όργανα αντίγραφο 
των χρηματικών καταλόγων, για να επιμεληθούν την αντί 
στοιχη είσπραξη. 

Κατανέμει «κατ'είδος εσόδου»τους εισπρακτέους χρη¬ 
ματικούς τίτλους παρακολουθεί την είσπραξή τους και ε 
νεργεί τις πιστώσεις στους πιο πάνω τίτλους των πληρω- 
θέντων ποσών. 

Ενεργεί τον έλεγχο των κάθε μορφής εισπράξεων, τα¬ 
κτοποιεί λογιστικά τις εισπράξεις που πραγματοποιού¬ 
νται από τα οικεία όργανα, εκδίδει χωριστά για κάθε πα¬ 
ραλαβή χρημάτων τα οικεία γραμμάτια παραλαβής σε 
χρηματικό λογαριασμό «τακτοποιητέες εισπράξεις», 
σύμφωνα με τις οικείες διατάξεις «περί οικονομικής διοί¬ 
κησης και λογιστικού των Δήμων» και παραδίδει αυτά στο 
οικείο γραφείο για την εισαγωγή των εισπράξεων στο 
Δημοτικό Ταμείο. 

Ενεργεί τον έλεγχο της πληρωμής των εκδιδομενων 
χρηματικών ενταλμάτων των αποδοχών των μονίμων (τα¬ 
κτικών) και λοιπών υπαλλήλων και του ημερομισθίου γένι 
κά προσωπικού, των έργων,προμηθειών και γενικά των 
δαπανών του Δήμου, σύμφωνα με τις πιο πάνω σχετικές 
διατάξεις και στη συνέχεια προβαίνει στην εξόφλησή 
τους. 

Συγκεντρώνει και καταχωρεί στα οικεία λογιστικά βιβλία 
τις εισπράξεις και τις πληρωμές του Δήμου, σύμφωνα με 
τις οικείες διατάξεις. 

Καταρτίζει τις μηνιαίες, τριμηνιαίες και ετήσιες απολο¬ 
γιστικές καταστάσεις εισπραχθέντων και εισπρακτέων υ¬ 
πολοίπων κατά λογαριασμούς εσόδων, καθώς και των 
πληρωθέντων χρηματικών ενταλμάτων κατά κωδικό αριθ¬ 
μό εξόδωνπρούπολογισμού, στο τέλος δε κάθε έτους κα¬ 
ταρτίζει τον απολογισμό των εν γένει εσόδων και εξόδων 
του Δήμου. 

Ισοζυγίζει τις κρατήσεις και τις αποδίδει στους δικαιού¬ 
χους οργανισμούς. 

Συγκεντρώνει και παραδίδει στην αρμοδία Υπηρεσία 
του Δήμου τα απολογιστικά στοιχεία του έτους. 

Ενεργεί επίσης για την είσπραξη κάθε άλλου για λογα¬ 
ριασμό του Δήμου εσόδων καθώς και των υπέρ τρίτων ε¬ 
σόδων των οποίων η είσπραξη θα ανατεθεί στο Δήμο νό¬ 
μιμα. 

Εξοφλεί, μετά τον νόμιμο έλεγχο,τα εκδοθέντα απο την 
αρμοδία υπηρεσία του Δήμου χρηματικά εντάλματα, μέ¬ 
σα στα όρια των χορηγουμένων με τον προϋπολογισμό ή 
με ειδικές αποφάσεις του Δημοτικού Συμβουλίου πιστώ¬ 
σεων, σύμφωνα με τις ισχύουσες σε κάθε περίπτωση γε¬ 
νικές ή ειδικές διατάξεις του Νόμου. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΓΡΑΦΕΙΟ ΔΙΕΥΘΥΝΤΟΥ 

Ο Διευθυντής της Τ.Υ. είναι το τεχνικός σύμβουλος της 
διοίκησης του Δήμου και συνεργάζεται απευθείας με τον 
Δήμαρχο, τον Δ/ντή των Διοικητικών και Οικονομικών 
Υπηρεσιών και τους προϊσταμένους όλων των τμημάτων 
του Δήμου, όταν είναι αναγκαίο. 

Διευθύνει, συντονίζει, δίνει τις απαραίτητες κατευθύν¬ 
σεις και εντολές και ελέγχει την εφαρμογή τους, καθώς 
και τη γενικότερη λειτουργία τωντμημάτων. 

Εισηγείται για τον προγραμματισμό όλων των έργων 
του Δήμου. 

Παρακολουθεί και συντονίζει την πορεία των έργων και 
αναθέτει σε οποιοδήποτε τμήμα ή γραφείο ανεξάρτητα α¬ 
πό αρμοδιότητα, τυχόν έκτακτες ή επείγουσες υπηρε¬ 
σίες, που είναι απαραίτητες για την εύρυθμη εκτέλεση 
των έργων και την ομαλή λειτουργία της υπηρεσίας. 

Ελέγχει την κανονική απορρόφηση των πιστώσεων και 
εισηγείται σε συνεργασία με την οικονομική υπηρεσία του 
Δήμου ανάλογα μέτρα. 

Εχει την τελική ευθύνη εισήγησης στο Δήμαρχο για θέ¬ 
ματα της Διεύθυνσής του, που απαιτείται απόφαση του 
Δημοτικού Συμβουλίου. 

Φροντίζει για την επίλυση αιτημάτωντωνπολιτώνπου έ¬ 
χουν σχέση με την υπηρεσία του. 

Παραλαμβάνει την αλληλογραφία από το γενικό πρω¬ 
τόκολλο, που αφορά την Διεύθυνσή του, την χαρακτηρί¬ 
ζει με την μονογραφή του και την διανέμει στο ανάλογο 
τμήμα ή γραφείο για τις περαιτέρω ενέργειες. 

Εχει την ευθύνη για όλες τις διοικητικές υποθέσεις της 
Τ.Υ. Παρακολουθεί την διεκπεραίωση της αλληλογρα¬ 
φίας, επιβλέπει την τήρηση του εσωτερικού πρωτοκόλ¬ 
λου και αρχείου. 

Συγκεντρώνει και προωθεί τα απαραίτητα στοιχεία για 
την σύνταξη του Τεχνικού Προγράμματος. 

Ασκεί τις αρμοδιότητες που προβλέπονται από τον 
Νόμο, του Προϊσταμένου της διευθύνουσας υπηρεσίας 
των δημοτικών έργων και προμηθειών, δηλαδή θεωρεί τις 
μελέτες, τους συγκριτικούς πίνακες και τις πιστοποιήσεις 
τελικών επιμετρήσεων. Ορίζει τους κατάλληλους επιβλέ- 
ποντες στα έργα. 

Συγκεντρώνει και κωδικοποιεί όλες τις διαταγές, εγκυ¬ 
κλίους και διατάγματα που αφορούν την Τ.Υ. 

Καταρτίζει σε δεύτερο βαθμό, τις εκθέσεις υπηρεσια¬ 
κής ικανότητας του προσωπικού, που ανήκει στην 
Διεύθυνσή του. 

Εισηγείται για ενέργειες που αποσκοπούν στη βελτίωση 
της εν γένει τεχνικής υποδομής της πόλης. 

ΤΜΗΜΑΤΑ 

Ο Προϊστάμενος του κάθε Τ μήματος έχειτην ευθύνη για 
την νόμιμη, σωστή και αποδοτική λειτουργία των γραφεί¬ 
ων που το συγκροτούν και με τις αρμοδιότητες που ορί¬ 
ζονται για το καθένα απ’ αυτά. 

Ειδικότερα: 

Εισηγείται ιεραρχικά τα θέματα της αρμοδιότητάς του. 
Εχειτην ευθύνη για τον έλεγχο και την θεώρηση όλων των 
εγγράφων των γραφείων της δικαιοδοσίας του. 

Εχει την φροντίδα και την ευθύνη για την νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για τον σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του για την θεμελίωση των συναφών προς τις 
αρμοδιότητες αυτού ενεργειώντης διοίκησηςτου Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο τα συμφέροντα του Δήμου και των δημοτών. 

Συγκεντρώνει, παρακολουθεί και κοινοποιεί στα γρα¬ 
φεία που συγκροτούν το Τμήμα του, τους Νόμους, τα δια¬ 
τάγματα, αποφάσεις, εγκυκλίους κλπ. των διαφόρων αρ¬ 
χών και υπηρεσιών και φροντίζει για την υλοποίησή τους. 

Εισηγείται στο Δημοτικό Συμβούλιο όλα τα θέματα που 
αφορούντο Τμήμα του. 


Μεριμνά και εποπτεύει την γρήγορη και σωστή εξυπη¬ 
ρέτηση τωνπολιτών ή εκείνων που με κάποια υπεύθυνη ι¬ 
διότητα συναλλάσσονται με τον Δήμο, για λογαριασμό 
της Υπηρεσίας που εκπροσωπούν και επιλαμβάνεται δυ 
σεπίλυτων θεμάτων παίρνοντας πρωτοβουλία για την νό¬ 
μιμη λύση τους. 

Εισηγείται για την λήψη μέτρων, για την εύρυθμη και ο¬ 
μαλή λειτουργία του Τμήματός του. 

Παραλαμβάνειτην αλληλογραφία του τμήματός του και 
εν συνεχεία διανέμει στα ανάλογα γραφεία για ενέργεια. 

Εχει υποχρέωση να ενημερώνει το γραφείο προσωπι 
κού για τις ημερήσιες παρουσίες ή απουσίες του πρόσω 
πικού που υπηρετεί εκτός Δημοτικού Καταστήματος. 

Καταρτίζει σε πρώτο βαθμό τις εκθέσεις υπηρεσιακής ι¬ 
κανότητας του προσωπικού που υπάγεται διοικητικά στο 
Τμήματου. 

ΤΜΗΜΑ ΜΕΛΕΤΩΝ-ΚΑΤΑΣΚΕΥΩΝ ΚΑΙ ΑΥΤΕΠΙΣΤΑ- 
ΣΙΑΣ-ΣΧΕΔΙΟΥ ΠΟΛΗΣ- ΚΤΗΜΑΤΟΛΟΓΙΟΥ-ΜΗΧΑΝΟΡ- 
ΓΑΝΩΣΗΣ 

ΓΡΑΦΕΙΟ ΟΔΟΠΟΙΙΑΣ-ΑΠΟΧΕΤΕΥΣΗΣ-ΔΙΑΦΟΡΩΝ ΕΡ¬ 
ΓΩΝ ΚΑΙ ΑΥΤΕΠΙΣΤΑΣΙΑΣ. 

Υλοποιεί τις μελέτες για την κατασκευή οδών, κρασπε¬ 
δορείθρων, την ανακατασκευή οδών, ασφαλτοπήτων. κτι- 
ριακών έργων, αγωγών αποχέτευσης (ακαθάρτων, όμ¬ 
βριων) κλπ. 

Φροντίζει για την τακτοποίηση των επισκευών στα σχο¬ 
λικά κτίρια, το δημοτικό κατάστημα καιτα υπόλοιπα κτίρια 
του Δήμου και το Δημοτικό Νεκροταφείο σε συνεργασία 
με τα αρμόδια γραφεία. 

Φροντίζει για τη διαμόρφωση κοινοχρήστων χωρών, τις 
πλακοστρώσεις, εξωραϊσμό κοινοχρήστων χώρων, δια¬ 
μόρφωση αλσών, κήπων και πλατειών. 

Εκδίδει τις άδειες για την εκτέλεση από τρίτους διάφο¬ 
ρων εργασιών επί των οδών και πλατειών (τομές οδο¬ 
στρωμάτων- πεζοδρομίων για την τοποθέτηση, επισκευή 
και διαρρύθμιση εγκαταστάσεων οργανισμών κοινής ω¬ 
φέλειας) και μεριμνά για την αποκατάσταση των φθορών 
απ’ αυτούς. 

Τηρεί αρχείο κατασκευαστικών στοιχείων του δικτυου 
αποχέτευσης, που κατασκευάζει και της οδοποιίας. 

Συντάσσει εκθέσεις απολογισμού δαπάνης κρασπεδο¬ 
ρείθρων. 

Συντάσσει εκθέσεις απολογισμού δαπάνης έργων απο¬ 
χέτευσης (αγωγοί, συνδέσεις) και γνωστοποιεί στο γρα¬ 
φείο εσόδων για την είσπραξη των αντίστοιχων τελών και 
δικαιωμάτων. 

Μελετά και εισηγείται τις απαραίτητες κυκλοφοριακες 
ρυθμίσεις της πόλης και φροντίζει για την εφαρμογή 
τους, μετά τις σχετικές εγκρίσεις (σήμανση οδών- τοπο¬ 
θέτηση πινακίδων, ρυθμίσεις κυκλοφορίας κλπ.). 

ΓΡΑΦΕΙΟ ΜΕΛΕΤΩΝ 

Συντάσσει τις μελέτες των κάθε φύσεως έργων αποχέ¬ 
τευσης, οδοποιίας, κτιρίων, διαμορφώσεως πλατειών, 
παιδικών χαρών και κοινόχρηστων χώρων κλπ. 

Συντάσσει τις μελέτες για τις προμήθειες του Δήμου & 
Νομικ.Προσώπων αυτού. 

Καταρτίζει τους όρους διακήρυξης δημοπρασιών για 
την εκτέλεση των λοιπού εποπτικού υλικού. 

Παρακολουθεί και μεριμνά για την τήρηση της ισχύου- 
σας νομοθεσίας σε σχέση με την προκήρυξη, ανάθεση και 
διοίκηση των μελετών, που εκπονούνται από εξωτερικούς 
μελετητές. 

Τηρεί αρχείο με τεχνική τεκμηρίωση και στοιχεία απο 

παλαιότερες μελέτες ή καιτεχνικάπρότυπατα οποία μπο¬ 
ρούν να χρησιμοποιηθούν για την αρτιότερη εκπόνηση 
μελετών μέσω της αξιοποίησης της μελετητικής, αλλά και 
κατασκευαστικής εμπειρίας. 

Συντάσσει ολοκληρωμένες τεχνικές, οικονομικές και 
πάσης φύσεως μελέτες, των οποίων η εκπόνηση ανατίθε¬ 
ται στη Δ/νση Τεχνικών Υπηρεσιών. 

Συντάσσει μελέτες προληπτικής συντήρησης κτιρίων, 
ηλεκτρομηχανολογικού εξοπλισμού, συσκευών, κινητών 
μηχανημάτων και οχημάτων του Δήμου. 

ΓΡΑΦΕΙΟ ΠΟΛΕΟΔΟΜΙΑΣ 

Οι αρμοδιότητες του γραφείου πολεοδομίας είναι: 

1. Συγκέντρωση στοιχείων, επί τόπου διερεύνηση και 
καταγραφή αδυναμιών του δομημένου χώρου στην πόλη 
που έχουν σχέση με θέματα: 

- Ρυθμιστικού-Πολεοδομικού-Ρυμοτομικού σχεδια- 
σμού. 

- Οικιστικού σχεδιασμού. 

- Κυκλοφοριακού και συγκοινωνιακού σχεδιασμού. 

- Αρχιτεκτονικής μορφής κτισμάτων. 

2. Τεκμηρίωση των προηγουμένων αδυναμιών, τήρηση 
σχετικού αρχείου. 

3. Επεξεργασία των στοιχείων που συγκεντρώνονται, 
καταγράφονται στα πλαίσια των αρμοδιοτήτων του γρα¬ 
φείου, σχεδιασμός και εισήγηση προγραμμάτων επεμβά¬ 
σεων του Δήμου για τη βελτίωση της κατάστασης όσον α¬ 
φορά πολεοδομικά, ρυμοτομικά, οικιστικά, κυκλοφορια- 
κά και συγκοινωνιακά θέματα. 

4. Εκπόνηση μελετών που αφορούν: 

- Την πολεοδομική και οικιστική ανάπτυξη της πόλης 
με την τροποποίηση-επέκταση του αντίστοιχου σχεδίου. 

- Την αρχιτεκτονική μορφή και ανάδειξη κτιρίων ή μνη¬ 
μείων της πόλης. 

- Την κυκλοφορία και στάθμευση των οχημάτων. 

- Τις προδιαγραφές και το δίκτυο των αστικών συγκοι¬ 
νωνιών. 

Επίσης στην αμοδιότητα του γραφείου αυτού ανήκουν 
οι πιο κάτω εργασίες: 

- Εισήγηση ανάθεσης σε τρίτους και επίβλεψη εκπό¬ 
νησης αναλογών μελετών που εκπονούνται από τρίτους. 

- Συνεργασίες με αντίστοιχου αντικειμένου 
Νομαρχιακές ή Κεντρικές Υπηρεσίες και φορείς για την α¬ 
πό κοινού ρύθμιση θεμάτων πολεοδομικού, αστικού, κυ- 
κλοφοριακού και συγκοινωνιακού σχεδιασμού που ααπα- 
σχολούν την πόλη και την ανάπτυξη αντίστοιχων κοινών 
προγραμμάτων. 

- Με βάση τα συμπεράσματα και αποτελέσματα των 
σχετικών μελετών, εισήγηση αποφάσεων, ρυθμίσεων και 
προγραμμάτων εφαρμογής για την βελτίωση των πολεο- 
δομικών, ρυμοτομικών, οικιστικών, κυκλοφοριακών και 
συγκοινωνιακών προβλημάτων της πόλης. 

- Παροχή προς κάθε ενδιαφερόμενο πληροφοριών 
που σχετίχονται με το σχέδιο πόλης και γενικά την πολεο¬ 
δομική ανάπτυξη της πόλης. 

- Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους (κα¬ 
θορισμός οικοδομικών γραμμών, σύνταξη και έλεγχοςτο- 
πογραφικών διαγραμμάτων κλπ.) 

- Τήρηση των σχετικών διαδικασιών, κατάρτιση και έκ¬ 
δοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

- Εκτέλεση τοπογραφικών εργασιών για τις ανάγκες 
του Τμήματος και της Διεύθυνσης Τεχνικών Υπηρεσιών. 


- Εκτέλεση ή επίβλεψη τοπογραφικών εργασιών που 
ανατίθενται σε τρίτους. 

- Συνεχής ενημέρωση των τοπογραφικών διαγραμμά¬ 
των του σχεδίου πόλης. 

- Εκτέλεση ή επίβλεψη εργασιών για την σύνταξη του 
κτηματολογίου του Δήμου. 

- Τήρηση αρχείου πολεοδομικών σχεδίων και κτημα¬ 
τολογίου. 

- Ελεγχος των τεχνικών μελετών κααι των λοιπών δι- 
καιολογητικών και στοιχείων που απαιτούνται για την έκ¬ 
δοση οικοδομικών αδειών. 

-- Εκδοση οικοδομικών αδειών σύμφωνα με τα προβλε 
πόμενα από τις σχετικές νομοθετικές διατάξεις. 

- Παρακολούθηση και έλεγχος ορθής εφαρμογής των 
οικοδομικών αδειών. 

- Εκδοση διαφόρων βεβαιώσεων που σχετίζονται με 
την ύπαρξη της οικοδομικής άδειας και την κανονική ε¬ 
φαρμογή των τεχνικών μελετών που περιλαμβάνει. 

- Καταγραφή και χαρακτηρισμός αυθαιρέτων κτισμα- 
των στην περιοχή του Δήμου. Εισήγηση μέτρων προλη¬ 
πτικών και κατασταλτικών για τον περιορισμό της αυθαί¬ 
ρετης δόμησης (πρόληψη, κατεδάφιση, νομιμοποίηση, ε¬ 
πιβολή προβλεπομένων ποινών). 

- Τήρηση των διαδικασιών που έχουν σχέση με την κα¬ 
τεδάφιση, νομιμοποίηση και την επιβολή διοικητικών και 
χρηματικών ποινών που έχουν σχέση με την αυθαίρετη 
δόμηση. 

.— Ελεγχος εφαρμογής των αποφάσεωντου Δήμου που 
έχουν σχέση με τη ρύθμιση πολεοδομικών, ρυμοτομικών, 
οικιστικών, κυκλοφοριακών, συγκοινωνιακών και περι¬ 
βαλλοντικών προβλημάτων. 

- Παροχή προς κάθε ενδιαφερόμενο πληροφοριών 
που σχετίζονταιμετηνορθήεφαρμογήτου Γ.Ο.Κ. καιτων 
ειδικότερων διαατάξεων που σχετίζονται με την οικοδό¬ 
μηση στην πόλη. 

- Διαχείριση των διαδικασιών χορήγησης των αδειών ί¬ 
δρυσης καταστημάτων υγειονομικού ενδιαφέροντος, 
των αδειών μικροπωλητών και περιπτέρων και των ζητη¬ 
μάτων λειτουργίας των λαϊκών αγορών. 

- Συνεργασία με την Δημοτική Αστυνομία, το Τμήμα 
Οικονομικών Υπηρεσιών και αρμόδιους φορείς. 

ΓΡΑΦΕΙΟ ΣΧΕΔΙΟΥ ΠΟΛΗΣ- ΚΤΗΜΑΤΟΛΟΓΙΟΥ 

Ελέγχει για την εφαρμογή της ρυμοτομίας. Μελετά, 
γνωμοδοτεί και συντάσσει τις απαραίτητες τροποποιή¬ 
σεις του σχεδίου πόλης και εισηγείται για τη λήψη των 
σχετικών αποφάσεων. Παρακολουθεί τις αναθεωρήσεις η 
επεκτάσειςτου σχεδίου πόλης και τις πράξεις εφαρμογής 
στα πλαίσια της Ε.Π.Α. 

Τηρεί αρχείο με τα στοιχεία τα σχετικά με το αντικείμε¬ 
νό του (διατάγματα, τροποποιήσεις, πράξεις αναλογι 
σμού κλπ). 

Επίσης φροντίζει και τηρεί αρχείο για την ονοματολογία 
οδών και πλατειών. 

Τηρεί αρχείο των υψομετρικών μελετών των οδών και 
συντάσσει τις σχετικές βεβαιώσεις. 

Ενεργεί κάθε είδους τοπογραφικής εργασίας και συ¬ 
νεργάζεται με τα υπόλοιπα τμήματα της Τ.'Υ. 

Φροντίζει για τη σύνταξη των πράξεων αναλογισμού, 
προκειμένου να απελευθερωθούν κοινόχρηστοι χώροι. 

Επιμελείται για την σύνταξη των κτηματολογικών δια¬ 
γραμμάτων των δημοτικών κτημάτων και γηπέδων. 

Οργανώνει και επιβλέπει τις εργασίες σύνταξης χαρτο 
γραφικών υποβάθρων με επίγειες μετρήσεις που οναπ 
θενται σε μελετητικά γραφεία. 

Παρέχει σε κάθε ενδιαφερόμενο πληροφορίες που σχε¬ 
τίζονται με το σχέδιο πόλης και γενικά την πολεοδομική α¬ 
νάπτυξη της πόλης. 

Ελέγχει τα ακίνητα για την επιβολή Τ Α.Π., ανταποδοτι- 
κώντελών κλπ. σε συνεργασία με την Ειδική Υπηρεσία του 
Δήμου. 

ΓΡΑΦΕΙΟ ΜΗΧΑΝΟΡΓΑΝΩΣΗΣ- ΠΛΗΡΟΦΟΡΙΚΗΣ 

Επιμελείται και εποπτεύει για την λειτουργία των εγκα¬ 
ταστάσεων Η/Υ και προτείνει τρόπους βελτίωσης της α¬ 
πόδοσης του συστήματος. 

Επιμελείται για την προμήθεια του απαραίτητου εξοπλι¬ 
σμού μηχανοργάνωσης, αναλωσίμων υλικών και λογισμι¬ 
κού, που απαιτείται, ώστε οι μονάδες να λειτουργούν σε 
αποδεκτά επίπεδα τεχνολογίας και αποδοτικότητας. 

Εξασφαλίζει τις προϋποθέσεις για την αποκεντρωμένη 
λειτουργία των εφαρμογών (εκπαίδευση προσωπικού, 
δυνατότητα ανεξάρτητης μηχανογραφικής επεξεργα¬ 
σίας). 

Επιμελείται για την εύρυθμη και αποτελεσματική λει¬ 
τουργία του συστήματος μηχανοργάνωσης και την επί¬ 
τευξη του μέγιστου βαθμού διαθεσιμότητάςτου. 

Ενημερώνει την διοίκηση του Δήμου για τις δυνατότη¬ 
τες που προσφέρουν οι νέες τεχνολογίες σχετικά με τη 
λειτουργία των Δημοτικών Υπηρεσιών και διατυπώνει ει¬ 
σηγήσεις, με βάση την ανάλυση κόστους- ωφελειών, για 
την χρήση τέτοιων τεχνολογιών 

Επιβλέπει και παραλαμβάνει αρχεία, τα οποία περιλαμ¬ 
βάνουν τόσο την αναλυτική τεκμηρίωση όλων των εφαρ¬ 
μογών, όσο και τεχνικά χαρακτηριστικά του υλικού. 

Παρακολουθεί την εξέλιξη της νομοθεσίας σε ό,τι αφο¬ 
ρά θέματα ασφάλειας των πληροφοριών και προστασίας 
των ατομικών δικαιωμάτων και φροντίζει για την τήρηση 
των διατάξεων που εκάστοτε ισχύουν. 

ΤΜΗΜΑ ΚΑΘΑΡΙΟΤΗΤΟΣ ΚΑΙ ΗΛΕΚΤΡΟΛΟΓΙΚΟΥ 

ΓΡΑΦΕΙΟ ΚΑΘΑΡΙΟΤΗΤΟΣ 

Μεριμνά για την περισυλλογή και αποκομμιδή των οι¬ 
κιακών και οδικών απορριμμάτων της πόλης, καθώς και 
των ομοίων των ακαλύπτων χώρων, την καθαριότητα και 
την πλύση των οδών, πλατειών, λαϊκών αγορών κλπ. 

Παρακολουθεί και εποπτεύει πην εργασία του εργατο- 
τεχνικού προσωπικού καθαριότητας και παρέχει έγκαιρα 
τα απαραίτητα στοιχεία στο γραφείο προσωπικού για την 
αντιμετώπιση κάθε θέματος που αφορά το προσωπικό 
αυτό (Μισθοδοσία, άδειες κλπ). 

Εποπτεύει για την καλή χρήση και επιμελή συντήρηση 
και επισκευή των χρησιμοποιουμένων οχημάτων, εργα¬ 
λείων και εγκαταστάσεων. 

Μεριμνά γιατην εγκατάσταση απορριμματοδοχείων και 
την αντικατάσταση των κατεστραμμένων. 

Ελέγχει την εφαρμογή μέτρων προστασίας του περι¬ 
βάλλοντος όπου ο Δήμος ασκείτέτοια αρμοδιότητα. 

ΓΡΑΦΕΙΟ ΚΙΝΗΣΗΣ 

Τηρείτα προβλεπόμενα από τον Νόμο βιβλία για όλα τα 
οχήματα και μηχανήματα, μητρώο αυτοκινήτων, κινήσε- 
ως, επισκευών κλπ. 

Εκδίδει τα δελτία κινήσεως και διαταγές πορείας καθώς 
και ευθύνεται για την τήρηση της νόμιμης διαδικασίας υ¬ 
λοποίησής τους. 

Μεριμνά για την προμήθεια των αναγκαίων εργαλείων, 
ανταλλακτικών και λοιπού εξοπλισμού. 

Επιμελείται και προγραμματίζει την ημερήσια κίνηση ό¬ 
λων των οχημάτων του Δήμου. 

Διενεργεί κάθε εργασία σχετική με το αντικείμενό του. 


ΓΡΑΦΕΙΟ ΗΛΕΚΤΡΟΛΟΓΙΚΟ 

Ενεργεί κάθε τι και εκτελεί τις εντολές των 
Προϊσταμένων του, σε ό,τι αφορά τον ηλεκτροφωτισμο 
τών οδών, των πλατειών και των κοινοχρήστων χώρων της 
πόλης γενικά. 

Μεριμνά για την επίβλεψη της λειτουργίας του 
Δημοτικού Φωτισμού των οδών, πλατειών και κοινοχρή¬ 
στων χώρων. 

Μεριμνά για την επισκευή και συντήρηση του δικτυου 
φωτισμού και εν γένει των ηλεκτρικών εγκαταστάσεων 
του Δήμου. 

Μεριμνά γιατην συντήρηση και διατήρηση σε καλή κα¬ 
τάσταση του ηλεκτρολογικού εξοπλισμού του Δήμου. 

Μεριμνά για την τοποθέτηση μεγαφωνικών εγκαταστά¬ 
σεων κλπ. κατά τις εθνικές εορτές, πανηγύρεις και λοιπές 
εορταστικές εκδηλώσεις, ως και για την συλλογή και φύ¬ 
λαξη αυτών μετά το πέρας των εκδηλώσεων. 

Μεριμνά για την τοποθέτηση και αποσύ νδεση των εορ¬ 
ταστικών φωτιστικών στις οδούς και πλατείες του Δήμου. 
Εισηγείται για την επέκταση του δικτύου ηλεκτροφωτι- 
σμού καιγενικάτη βελτίωσή του, σε συνεργασία μετο αρ¬ 
μόδιο γραφείο Δ. Ε. Η. 

Εισηγείται την προμήθεια των απαραίτητων υλικών στο 
γραφείο επιμελητείας προμηθειών για τις ανάγκες συντή¬ 
ρησης, βελτίωσης και επέκτασης Δημοτικού Φωτισμού. 

Ενημερώνει εγκαίρως τη ν Δ. Ε. Η. για τη ν αποκατάσταση 
των βλαβών στο δίκτυο. 

ΓΡΑΦΕΙΟ ΛΟΙΠΩΝ ΣΥΝΕΡΓΕΙΩΝ 

Μεριμνά για την κατασκευή,συντήρηση και επισκευή, α¬ 
πό τεχνίτες του Δήμου, κτιριακών εγκαταστάσεων του 
Δήμου, πλατειών και παιδικών χαρών (πληνπρασίνου), ο¬ 
δών, πεζοδρομίων, κρασπεδορείθρων, αποχετεύσεως 
και κάθε άλλου έργου που ανατίθεται από τη Διεύθυνση 
Τ.Υ. του Δήμου 

ΤΜΗΜΑ ΠΡΑΣΙΝΟΥ 

ΓΡΑΦΕΙΟ ΚΗΠΩΝ-ΔΕΝΔΡΟΣΤΟΙΧΙΩΝ ΚΑΙ ΠΑΙΔΙΚΩΝ 
ΧΑΡΩΝ 

Επιμελείται γιατην ανάπτυξη και διάδοση του πρασίνου 
στην πόλη, καθώς και για τη συντήρηση, τον εξωραϊσμό. 
την καθαριότητα και την επαύξηση των δημοτικών κήπων, 
αλσών και δενδροστοιχιών. 

Εφαρμόζει την ανθοκομική-κηπουρική τέχνη για τη ν κα¬ 
λαίσθητη εμφάνιση του πρασίνου και τον συνδυασμό των 
φυτών. 

Μεριμνά για τη διαφύλαξη και νομική προστασία του 
πρασίνου. 

Ενεργεί τα φυτέματα και τη σπορά στους κήπους και 
στις δενδροστοιχίες σε όλη τη δημοτική περιφέρεια. 

Είναι υπεύθυνο γιατην υδροπαροχή, τους ψεκασμούς 
και την καθαριότητα των χώρων πρασίνου, έχοντας στην 
διάθεσή του τα οχήματα και εργαλεία που απαιτούνται 
(βυτιοφόρα κλπ.). 

Μεριμνά για τον έγκαιρο εφοδιασμό του Δήμου με τους 
απαραίτητους σπόρους, φυτά, θάμνους, δένδρα κλπ. και 
τη φύτευση ή την με άλλο τρόπο χρησιμοποίησή τους. 
Καλλιεργεί και συντηρείτο πράσινο γενικά του Δήμου. 

Σε συνεργασία μετο γραφείο μελετών, προβαίνει στην 
σύνταξη κηποτεχνικών μελετών. 

Είναι υπεύθυνο για την σωστή λειτουργία των συνεργεί¬ 
ων κήπων & δενδροστοιχιών του Δήμου ως και των παιδι¬ 
κών χαρών.Παρακολουθεί και εποπτεύειτην εργασία τοι ι 

εργατοτεχνικού προσωπικού των κήπων, των δένδρο 
στοιχιών και των παιδικών χαρών και παρέχει έγκαιρα τα 



17604 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απαραίτητα στοιχεία στο γραφείο προσωπικού,για την α¬ 
ντιμετώπιση κάθε θέματος, που αφορά το προσωπικό αυ¬ 
τό (Μισθοδοσία, άδειες κλπ) 

Ενεργεί εγκαίρως τις προμήθειες για τις ελλείψεις σε 
δενδρύλλια, σπόρους, φυτά, εργαλεία, ανταλλακτικά, λι¬ 
πάσματα κλπ. 

Είναι υπεύθυνο για τον καθαρισμό των χώρων πρασίνου 
από κάθε λογής άχρηστα αντικείμενα και τη μεταφορά 
τους σε ειδικό χώρο, οριζόμενο παγίως ή κάθε φορά από 
το γραφείο καθαριότητας. 

Ενεργεί για την ομαλή λειτουργία των παιδικών χαρών 
του Δήμου. 

Ευθύνεται για την φύλαξη των οργάνων των παιδικών 
χαρών, την συντήρηση και επισκευή τους. 

ΓΡΑΦΕΙΟ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Μεριμνά για την προστασία του περιβάλλοντος από τη 
ρύπανση και τη μόλυνση. Μεριμνά για την διαφώτιση των 
δημοτών πάνω στα περιβαλλοντολογικά προβλήματα και 
προτείνει μέτρα για την αποφυγή της ρύπανσης και την 
καταστολή των αιτιών που την προκαλούν. 

Διενεργεί αυτοψία, σε συνεργασία με τους σχετικούς 
δημόσιους φορείς και την Ειδική Υπηρεσία του Δήμου και 
λαμβάνει κάθε νόμιμο μέτρο για την δίωξη των ρυπαινου- 
σών βιοτεχνιών- βιομηχανιών και ιδιωτών. 

Δέχεται τις αναφορές των εξωτερικών Υπηρεσιών του 
Δήμου και των πολιτών σε σχέση με το περιβάλλον και ε¬ 
νεργεί γρήγορα και μεθοδευμένα προς κάθε κατεύθυνση 
για τη λήψη των ενδεδειγμένων μέτρων. 

Άρθρο 5ο 

ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 

Στις διοικητικές ενότητες των υπηρεσιών του Δήμου οι 
Προϊστάμενοι επιλέγονται ως εξής: 

Στην Διεύθυνση Διοικητικών και Οικονομικών 
Υπηρεσιών προϊσταται μόνιμος υπάλληλος του κλάδου 
ΠΕΙ, ή ΤΕ17 ή ΔΕΙ. 

Στα Τμήματα α) Διοικητικών Υπηρεσιών και β) 
Οικονομικών Υπηρεσιών προϊστανται μόνιμοι υπάλληλοι 
του κλάδου ΠΕΙ, ή ΤΕ17 ή ΔΕΙ. 

Στη Διεύθυνση Τεχνικών Υπηρεσιών προϊσταται μόνι¬ 
μος υπάλληλοςτου κλάδου ΠΕ3ή ΠΕ4ή ΠΕ5ή ΠΕ6ήΤΕ3. 

Στα Τμήματα α) Μελετών και κατασκευών- Σχεδίου πό¬ 
λης- Πολεοδομίας- Κτηματολογίου- Μηχανοργάνωσης, 
προϊσταται μόνιμος υπάλληλος του κλάδου ΠΕ3 ή ΠΕ4 ή 
ΠΕ6 ή ΤΕ3 β) Καθαριότητος και Ηλεκτρολογικού, προϊ- 
σταται μόνιμος υπάλληλος του κλάδου ΠΕ3 ή ΠΕ4 ή ΠΕ6 
ή ΤΕ3 και γ) Πρασίνου, προϊσταται μόνιμος υπάλληλος 
του κλάδου ΠΕ9ήΤΕ13.- 

Ακροτελεύτιο άρθρο 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου 
Καματερού, το ύψος της οποίας δεν μπορεί να προσδιο- 
ρισθεί για το τρέχον οικονομικό έτος και για καθένα από 
τα επόμενα οικονομικά έτη, διότι δεν γνωρίζουμε πόσες 
και ποιές θέσεις θα καλυφθούν. 


Η παρούσα να δημοσιευθεί στην εφημερίδα της 
Κυβερνήσεως. 

Αθήνα, 9 Δεκεμβρίου 1997 

Με εντολή Γ εν. Γ ραμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. ΑΣ 1592 (2) 

Αναγνώριση ως ειδικώς φιλανθρωπικού του με επωνυμία 
«Ορθόδοξος φιλανθρωπική, πολιτιστική και 
Ιεραποστολική Ένωσις "Η ΑΓΙΑ ΦΙΛΟΘΕΗ 1 ·. 
Φιλανθρωπικού Σωματείου, που εδρεύει στο Αγρίνιο. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

Ι.ΤοΝ.Δ. 1111/1972 «περί Φιλανθρωπικών Σωματείων». 

2. Το Π.Δ. 465/1984 «Μεταβίβαση αρμοδιοτήτων του 
Υπουργού Υγείας και Πρόνοιας στους Νομάρχες». 

3. Το Π.Δ. 512/89 «Οργανισμός του Υπουργείου Υγείας 
- Πρόνοιας και Κοιν. Ασφαλίσεων». 

4. Τις διατάξεις των άρθρων 19 και 39 του Ν. 2218/94 
«Ίδρυση Νομαρχ. Αυτ/σης κ.λπ.». 

5. Τον Οργανισμό Εσωτερικής οργάνωσης και λειτουρ¬ 
γίας των Υπηρεσιών Ν.Δ. Αιτωλ/νίας, που δημοσιεύθηκε 
στο αριθμ. 355/4.5.95 ΦΕΚ, τ.Β'. 

6. Το καταστατικό του Σωματείου που εγκρίθηκε με την 
αριθμ. 67/1996 απόφαση του πολυμελούς Πρωτοδικείου 
Αγρίνιου και καταχωρήθηκε στο βιβλίο αναγνωρισμένων 
σωματείων με αύξοντα αριθμό 21/18.7.1996. 

7. Το από 1.12.97 πρακτικό της Γενικής Συνελεύσεως 
των μελών του Σωματείου για την υποβολή αιτήσεως α- 
ναγνωρίσεως του Σωματείου ως ειδικός Φιλανθρωπικού 
και του από 28.11.97 πίνακα που περιέχει το ονοματεπώ¬ 
νυμο και το επάγγελμα των μελών και αυτών που αποτε¬ 
λούν τη διοίκηση του Σωματείου. 

8. Την από 28 Νοεμβρίου 1997 έκθεση δράσεως και οι¬ 
κονομικής καταστάσεωςτου Φιλανθρωπικού Σωματείου. 

9. Το έγγραφο του Σωματείου αριθμ. 56/5.12.1997 για 
την αναγνώρισή του ως ειδικώς φιλανθρωπικού, αποφα¬ 
σίζουμε: 

Αναγνωρίζουμε το με την επωνυμία «Ορθόδοξος 
Φιλανθρωπική Πολιτιστική και Ιεραποστολική Ένωσης «Η 
ΑΓΙΑ ΦΙΛΟΘΕΗ» Φιλανθρωπικό Σωματείο, που εδρεύει 
στο Αγρίνιο, ως ειδικώς φιλανθρωπικό, καθόσον σύμφω¬ 
να με το άρθρο 2 του καταστατικού του, φροντίζει τα ηλι¬ 
κιωμένα άτομα, παιδιά με ειδικές ανάγκες, οικογένειες με 
προβλήματα κ.λπ., δημιουργώντας ανάλογες μονάδες 
και κτιριακές εγκαταστάσεις. 

Στο εξής κάτω από τον τίτλο αυτού (επωνυμία) θα ανα¬ 
γράφεται υποχρεωτικά η φράση «Ειδικώς αναγνωρισμε 
νο, ως φιλανθρωπικό». 

Η παρούσα να δημοσιευθεί στην Εφημερίδα της 
Κυβερνήσεως. 

Μεσολόγγι, 22 Δεκεμβρίου 1997 

Ο Νομάρχης 
ΓΙΑΝΗΣ ΒΑΪΝΑΣ 




17606 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡΙ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 


5230 841 


Βασ. Όλγας 188, 1ος όρ. - Τ.Κ. 546 55 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ.Ε.Κ. 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 
5248 320 Δημοκρατίας 1 Τ.Κ. 691 00 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 » 

2.500 

>’ 

Γ' (Διορισμοί, απολύσεις κ.λπ. Δημ. Υπαλλήλων) 

10.000 »> 

500 

*» 

Δ' (Απαλλοτριώσεις, πολεοδομία κ.λπ.) 

50.000 » 

2.500 


Αναπτυξιακών Πράξεων (Τ.Α.Π.Σ.) 

25.000 »> 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 

» 

Παράρτημα ( Πίνακες επιτυχόντων διαγωνισμών) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 *> 

150 

” 

Ανωνύμων Εταιρειών & Ε.Π.Ε. 

250.000 » 

12.500 

» 

Προκηρύξεων Α.Σ.Ε.Π. 

10.000 »> 

500 

>* 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















